ועדת החינוך, התרבות והספורט, כנסת 25, פרוטוקול מספר 2, 2023-01-16 00:00

יוסף טייב: בוקר טוב, אני מתכבד לפתוח את ישיבת ועדת החינוך, התרבות והספורט

יוסף טייב:  כ"ג בטבת התשפ"ג, 16

יוסף טייב: 1

יוסף טייב: 23

יוסף טייב:  על סדר-היום: מצב המורים ותנאי שכרם באולפנים לעברית לעולים חדשים

יוסף טייב:       אני יודע שהנושא הזה עלה מספר פעמים פה בוועדה

יוסף טייב:  לא נכחתי בדיונים הקודמים אבל הופתעתי לראות, שהדבר לא הגיע להבנות

יוסף טייב:  מבחינתי, לימוד השפה העברית הוא דבר ראשון במעלה

יוסף טייב:  מהלך ציוני, אולי הכי ציוני שיכול להיות במדינת ישראל, ודאי במדינת הגירה

יוסף טייב:  אשתף אתכם בתחושות שלי – שיש פה זלזול ישיר בוועדה

יוסף טייב:  אני אומר את זה לכל הצדדים

יוסף טייב:  לא ייתכן שהוועדה יוצאת עם מסקנות מאוד ברורות

יוסף טייב:  היו הבטחות הן מצד האוצר, הן מצד משרד החינוך, הן מצד הסתדרות המורים והן מצד המורים עצמם

יוסף טייב:  אם איני טועה, כבר בינואר שנה שעברה, סוף ינואר, היינו אמורים להיות אחרי האירוע

יוסף טייב:  לצערי משום מה, ואני רוצה לשמוע איך הגענו למצב שאנו נמצאים שנה – מאחר שמסקנות הוועדה היו מאוד ברורות, והדבר לא סודר

יוסף טייב:      יש פה שני אלמנטים: הראשון של המורים עצמם

יוסף טייב:  אבל יש אלמנט הרבה יותר חמור מבחינתי, שעליכם להבין שנפגעים פה לא בצורה עקיפה אלא באופן ישיר אותם תלמידים, אותם עולים שמגיעים ארצה

יוסף טייב:  זה דבר הכרחי

יוסף טייב:  אדם לא יכול להגיע למדינה שבה מהגר, ובמדינת ישראל אנו מדברים – פחות מתחבר למושג מהגרים

יוסף טייב:  אנחנו מדברים על עלייה תרתי משמע

יוסף טייב:  צר לי שאנו מגיעים למצב הזה

יוסף טייב:      כמובן, הישיבה הזו היא הכרחית

יוסף טייב:  אני רוצה ברשותכם, נתחיל מהממ"מ

יוסף טייב:  תציגו לנו את הנתונים שיש לכם

יוסף טייב:  ברשותכם, אנהל את הישיבה בצורה של גורם מקצועי ומשרדי ממשלה וח"כים

יוסף טייב:  מבחינתי אנו יוצאים מהוועדה הזו עם מסקנה אחת, אומר אותה בתחילת הדיון

יוסף טייב:  ודאי שיהיו התפתחויות במשך הדיון כי אנו פה כדי שהדיון יביא את המסקנות שלו אבל יש לי דעה מאוד ברורה בנושא הזה: אפס סובלנות

יוסף טייב:  הנושא הזה חייב להיפתר

יוסף טייב:  זו נקודת המוצא מבחינתי

יוסף טייב:  אנו יכולים לקחת מסקנות הוועדה האחרונה שדיברה על סוף ינואר, להגיע להבנות, ולשנות את התאריך של השנה

יוסף טייב:  זו התפיסה שלי

יוסף טייב:  זה הכיוון שאני הולך אליו

יוסף טייב:  מי שיכול להתחיל לחשוב איך מתכנס ללוח הזמנים הזה, מעולה

יוסף טייב:  ממ"מ, בבקשה

אתי וייסבלאי: תודה

אתי וייסבלאי:  אתן סקירה קצרה על מערכת האולפנים והמורים שבהם

אתי וייסבלאי:  אודה למשרדי החינוך והקליטה שהעבירו לנו נתונים בזמן קצר

אתי וייסבלאי:  עולים לישראל זכאים ללימודי עברית במסגרת תהליך הקליטה שלהם

אתי וייסבלאי:  הלימודים יכולים להיעשות באולפנים ממשלתיים, שזה הנושא שלנו כרגע, או באולפן פרטי במימון משרד הקליטה, ואוצ'רים

אתי וייסבלאי:  פה רואים נתונים מתוך סקר שמשרד הקליטה ערך בקרב עולים שהיו בארץ עד חמש שנים, בסוף שנת 2021

אתי וייסבלאי:  מבין העולים שהשתתפו בסקר, 69% למדו באחת משתי המסגרות הללו או בשתיהן

אתי וייסבלאי:  26% לא למדו עברית באף מסגרת עברית

אתי וייסבלאי:      מתוך הלומדים באולפנים או במוסד פרטי אותם 69% - הרוב הגדול למדו באולפנים ממשלתיים וחלק קטן באולפנים פרטיים, לרוב גם יחד עם לימודים באולפן ממשלתי

אתי וייסבלאי:  בשנת 2022 היו לנו, לפי הנתונים של משרד הקליטה, כ-74,000 עולים בישראל, הרוב מרוסיה ומאוקראינה

אתי וייסבלאי:  לימודי העברית – היו 24,000 אולפנים שלומדים במשרד החינוך, 5,717 לומדים באולפנים פרטיים באמצעות ואוצ'רים, ויכול להיות שמי שלמד באמצעות ואוצ'רים למד גם באולפנים פרטיים

אתי וייסבלאי:      נתמקד בתלמידי האולפנים

אתי וייסבלאי:  הייתה עלייה מאוד גדולה במספר תלמידי האולפן

אתי וייסבלאי:  אם בשנים קודמות היו לנו בין 14,000 ל-20,000 תלמידים בשנה עם עליות ומורדות – ב-2022 24,400 תלמידי אולפן

אתי וייסבלאי:  בסך הכול באותה שנה יש כיום 84 אולפנים ממשלתיים

אתי וייסבלאי:  1,100 כיתות אולפן

אתי וייסבלאי:  חלקם הגדול בחיפה ובצפון

אתי וייסבלאי:      המורים באולפנים הם עובדי משרד החינוך כמו גננות, כמו מורים בחינוך היסודי

אתי וייסבלאי:  בשנת הלימודים תשפ"ג יש 533 מורים אחרי שבשנים קודמות צומצם מספרם

משה טור פז: עובדי משרד החינוך – תוכלי להבהיר את זה? לא עובדי מדינה

אתי וייסבלאי: המעמד שלהם דומה למורים בחינוך היסודי הרשמי וגננות

אתי וייסבלאי:  האגף להשכלת מבוגרים הוא הגורם במשרד החינוך שאחראי על נושא האולפנים, הלימודים בהם, תוכניות הלימודים, מבחנים וכל הקשור בכך

אתי וייסבלאי:      כיום יש מספר מאוד גדול של עולים, ואכן אם מסתכלים על ההמתנה לאולפנים, יש לנו 3,677 עולים כרגע, נכון למועד שנמסרו הנתונים, ממתינים לאולפן

אתי וייסבלאי:  רובם במחוז תל אביב והמרכז

משה סולומון: מתוך כמה שמקבלים שירות?     

אתי וייסבלאי: היו 24,000 לומדים באולפנים ב-2022, ויש לנו 3,677 ממתינים לאולפן, באולפני משרד החינוך

אתי וייסבלאי:  בהתאמה לכך רואים שיש מחסור במורים באולפנים, 88 מורים חסרים, ובהתאמה רוב המורים החסרים הם ממחוז תל אביב והמרכז

אתי וייסבלאי:      במבט עתידי, המורים באולפנים 40% מהם הם מורים ותיקים, הם מעל ותק של מעל 26 שנה בהוראה, כלומר רובם ותיקים מאוד

אתי וייסבלאי:  כמעט 60% - מעל גיל 50

אתי וייסבלאי:  21% מעל גיל 61

אתי וייסבלאי:  כלומר בשנים הקרובות יפרשו, ייצאו לפנסיה

אתי וייסבלאי:  זה ממש בקצרה

אתי וייסבלאי:  נתונים מלאים ונוספים במסמך שמופיע באתר הוועדה ובאתר מרכז המחקר והמידע של הכנסת

יוסף טייב: כלומר יש השפעה ישירה בשנים הבאות אם תנאי השכר של המורים נשארים כפי שהם היום, אנו מדברים על ירידה ישירה של 60% מכלל המורים באולפני משרד החינוך?     

אתי וייסבלאי: אפשר לומר ש-60% מהמורים מעל גיל 50 כלומר צפויים לפרוש בשנים הבאות

משה טור פז: הסכם השכר זהה?     

אתי וייסבלאי: מורים באולפנים מועסקים לא באופק חדש כלומר מועסקים בתנאים של מחוץ לרפורמה כמו מורים, גננות, בחינוך המוכר שאינו רשמי החרדי

משה טור פז: העולם הישן של ההוראה לפני אופק ועוז

יוסף טייב: משרד החינוך, מעוז ביגרון, מנהל אגף חינוך מבוגרים

סוניה פרץ: מעוז לא הגיע

סוניה פרץ:  אני נציגת המשרד

סוניה פרץ:  אני סמנכ"לית, מנהלת אגף בכיר כוח אדם בהוראה

סוניה פרץ:  הנושא הז מאוד חשוב למשרד החינוך והמשרד מאוד ירצה לקדם את הנושא

סוניה פרץ:  בהסכם האחרון הוחלט שהם לא ייכללו בהסכם כי צריך לבנות תוכנית עבודה אחרת ומבנה אחר של עבודה שיותאם לתנאי העבודה של המורים באולפנים

סוניה פרץ:  אני מבקשת להעביר מסר בשם שר החינוך – הוא ביקש ממני לומר שזה עתה נכנס לתפקיד

סוניה פרץ:  רואה חשיבות מאוד גדולה בנושא

סוניה פרץ:  מבקש ללמוד את הדבר הזה ולגבש את המדיניות בנושא ולכן אנו נצטרך להמתין שהשר והמנכ"ל יגבשו את המדיניות בנושא הזה בקרוב

יוסף טייב: משרד החינוך היה אמור לגבש את העמדה הזו וביקש לנהל משא ומתן נפרד

יוסף טייב:  כדי לא להתעכב – עברתי על הפרוטוקולים – משרד החינוך ביקש לנהל משא ומתן נפרד למורי אולפן, לא כדי לעכב את התוצאה

יוסף טייב:  מה שיוצא כרגע, שלא נכנסו להסכם הכללי

יוסף טייב:  אנחנו אומרים: חכו עוד קצת

יוסף טייב:  מה שהבאתם בסוף – אני רואה את הנתונים

יוסף טייב:  אנחנו מדברים על כ-70,000 עולים שהגיעו לישראל

יוסף טייב:  מהכלל הנתונים של הממ"מ, 60,000 נמצאים באולפנים

יוסף טייב:  כלומר יש כאלה שלא מקבלים מענה?      

אתי וייסבלאי: יש העולים שממתינים לאולפנים

אתי וייסבלאי:  יש עולים שיכולים ללמוד באמצעות אולפן פרטי

אתי וייסבלאי:  קשה לדעת מבחינת שיעור מדויק כמה מהעולים לא לומדים בכלל

אתי וייסבלאי:  אבל בהחלט יש חוסר התאמה בין מספר הלומדים למספר העולים

סיון גולדשטיין-הבר: ברשותכם אני רוצה לדייק שיש לנו כ-74,000 עולים שהגיעו אבל חלקם הגדול ילדים, כלומר אנו מדברים על חינוך מבוגרים

סיון גולדשטיין-הבר:  שליש מהמספר הזה לא רלוונטי לכתחילה

משה סולומון: כלומר הבעיה הרבה יותר גדולה

סיון גולדשטיין-הבר: זה אירוע אחר

סיון גולדשטיין-הבר:  אפשר לדבר גם עליו אבל כרגע המספרים שאנו מדברים עליהם נמוכים מ-74 לכתחילה

יוסף טייב: אבל הם מקבלים מענה במערכת הבית ספרית?     

סיון גולדשטיין-הבר: בהחלט

יוסף טייב: אני שמח על התשובה של משרד החינוך אך לצערי היא אינה מספקת

יוסף טייב:  אנהל שיח עם השר בנושא

יוסף טייב:  אני מבין שצריך ימי חסד ושהשר צריך להיכנס אבל בסוף לא כל עובדי המשרד התחלפו

יוסף טייב:  אני חושב שהעבודה הזו הייתה צריכה להיעשות ממזמן

יוסף טייב:  לצערי לא נעשתה ולא קיבלתי תשובה למה לא

יוסף טייב:  אפשר להפיל את זה על השר החדש, אפשר להפיל את זה על המנכ"ל החדש

יוסף טייב:  הם צריכים לגבש מדיניות

יוסף טייב:  הנושא הזה היה צריך להיפתר לפני שנה

סוניה פרץ: אני מבקשת לדייק את הדברים

סוניה פרץ:  כן נעשתה עבודה, וכן התקיימו דיונים גם עם הממונה על השכר בנושא

סוניה פרץ:  נביא את העמדה המקצועית שלנו בפני השר

סוניה פרץ:  נציג אותה, נשמע גם מה תהיה המדיניות שלו, אבל נעשתה עבודה

סוניה פרץ:  זה לא שלא נעשתה עבודה

יוסף טייב: היכן זה נתקע?     

סוניה פרץ: לא נתקע

סוניה פרץ:  התחלפה ממשלה

יוסף טייב: עד החלפת הממשלה היו שישה חודשים כמעט

יוסף טייב:  זה פרק זמן די ארוך

יוסף טייב:  אני מוסיף על כך – מסקנות הוועדה היו שתוך שישה שבועות הנושא יסודר

סוניה פרץ: הרבה מהזמן שלנו בחודשים האחרונים הוקדש למשא ומתן הכללי

סוניה פרץ:  אבל לאורך כל הדרך כן קיימנו ועשינו דיונים וגיבשנו עמדה בנושא

סוניה פרץ:  לא שקדנו על שמרינו בנושא

עדנה דוד: אני מבקשת להוסיף

עדנה דוד:  חתמנו על הסכם עבור המורים עם האוצר וכמובן בשותפות משרד החינוך

עדנה דוד:  המזכ"לית אמרה שם מעל כל במה שיש לנו חובה מוסרית להכניס גם את 500 – כל הוועדה כאן דנה בכ-500 מורים

עדנה דוד:  מדובר בסך הכול ב-500 מורים שעושים פה לא פחות מעבודת קודש בהכנסת העולים החדשים שמגיעים למדינת ישראל לחברה

עדנה דוד:  כפי שנאמר פה, השפה היא השער להיכנס למדינה ולחברה

עדנה דוד:  מדובר ב-500 מורים שהאוצר נתן 500 שקלים ואגף הממונה על השכר לא הסכים להכניס אותם באותם תנאים כמו שאר המורים כי הם לא באופק חדש

עדנה דוד:  עמדנו על הרגליים האחוריות

עדנה דוד:  בשום פנים לא הסכמנו שהאוצר יפטור אותם ב-500 שקלים

עדנה דוד:  אנו רואים שמספר העולים גדל, שהכיתות צפופות, מורים אין

עדנה דוד:  אין למצוא מורים גם לאולפנים

עדנה דוד:  רצו לפטור אותם ב-500 שקלים, דבר שהיה הופך את האולפנים למקום שלא יכול לקלוט את העולים כי אין מורים

עדנה דוד:  לכן 500 השקלים שנאמר פה שהציע האוצר זה בטח לא הצעה רלוונטית

עדנה דוד:  יש לנו חובה מוסרית גם כלפי העולים וגם כלפי מוריהם להעניק להם שכר הוגן, ואני אומרת לכבוד ראש הוועדה שבחודש ימים בהם הסתדרות המורים, האוצר ומשרד החינוך יישבו יחד אפשר לצאת להסכם מכבד

עדנה דוד:  נכון, צריך להתאים את שבוע העבודה של המורים באולפנים אבל אין עם זה שום בעיה

יוסף טייב: תודה רבה

יוסף טייב:  חברת הכנסת טטיאנה

טטיאנה (טניה) מזרסקי: תודה רבה, אדוני היושב-ראש

טטיאנה (טניה) מזרסקי:  ברכות על ניהול הוועדה

טטיאנה (טניה) מזרסקי:  ביולי 2021, לפני שנה וחצי, יזמתי דיון פה בוועדת החינוך ונכחתי גם בדיון המשך שיזמתי וביקשתי לקיים באותו נושא – עדכון שכר מורי אולפנים

טטיאנה (טניה) מזרסקי:  לא חוזרת על כמה חשוב ללמוד שפה, שזה בסיס קליטת העולים בארץ, שזה בסיס התהליך של הסתגלות

טטיאנה (טניה) מזרסקי:  דיברנו ושמענו מילים יפות עכשיו גם מסגנית מזכ"לית הסתדרות המורים

טטיאנה (טניה) מזרסקי:  היו הזדמנויות והתחיל תהליך משא ומתן בין הממונה על השכר במשרד החינוך ומשרד האוצר

טטיאנה (טניה) מזרסקי:  הודיעו לוועדת החינוך לפני שנה בדיוק, שמתקדמים בתהליך

טטיאנה (טניה) מזרסקי:  עד אפריל 22' היו צריכים להודיע מה המסקנות

טטיאנה (טניה) מזרסקי:  הסתדרות המורים לא המשיכו את המאבק

טטיאנה (טניה) מזרסקי:  כשהייתה הפגנה בקיץ לפני תחילת שנת הלימודים על שכר המורים ועל ההסכם החדש תוספות למורים, מורי אולפנים בדיוק כמו אותם מורים יצאו להפגנות ונלחמו

טטיאנה (טניה) מזרסקי:  הם היחידים שלא קיבלו כלום

טטיאנה (טניה) מזרסקי:  עכשיו אומרים ששולמה להם תוספת של 500 שקלים, ומנכים אותה בחזרה, בטענה שזה הועבר בטעות – זה חמור עוד יותר

טטיאנה (טניה) מזרסקי:      לפני שנה דיברנו על 450 מורים

טטיאנה (טניה) מזרסקי:  מאז נשרו כמה מורים כי לא מסכימים לעבוד בשכר כזה נמוך

טטיאנה (טניה) מזרסקי:  לא משלמים שעות שהייה, לא הכנה של שיעורים, והכנת שיעורים לעולים זה הכנה מיוחדת

טטיאנה (טניה) מזרסקי:  זה להתאים את החומר לכיתות ובהתאם לגיל התלמידים, בהתאם לארץ מוצאם

טטיאנה (טניה) מזרסקי:  אנו יודעים שמורי אולפן זה לא רק מורים לשפה, לדקדוק והרחבת אוצר מילים

טטיאנה (טניה) מזרסקי:  זה כרטיס כניסה לחברה הישראלית

טטיאנה (טניה) מזרסקי:  דרך מורים באולפנים לומדים איך בכלל החברה מתנהלת בישראל

טטיאנה (טניה) מזרסקי:       אני מאוד מבקשת לזרז את העניין של עדכון שכר, והרבה תלוי גם בהסתדרות המורים

טטיאנה (טניה) מזרסקי:  לא מספיק נלחמתם

טטיאנה (טניה) מזרסקי:  הם היחידים בין כל הקהילה של המורים ועובדי משרד החינוך שלא קיבלו תוספת

עדנה דוד: לא

עדנה דוד:  הם לא באופק חדש

טטיאנה (טניה) מזרסקי: אפשר למצוא להם מסלול חדש, תעשו להם שם חדש, מסלול חדש בהסכם, ביולי 21' יזמתי דיון

טטיאנה (טניה) מזרסקי:  מאז בושה לנו, למדינת ישראל שלא התקדמו

טטיאנה (טניה) מזרסקי:  ושני גורמים שאשמים בכך: משרד האוצר והסתדרות המורים

טטיאנה (טניה) מזרסקי:      לא חיכיתי עד שיתקדמו, וקיימתי מפגש עם סמנכ"לית משרד הקליטה סיון גולדשטיין-הבר, עם ד"ר סעדי, שאחראית על השכלת ולימוד שפה של העולים החדשים

טטיאנה (טניה) מזרסקי:  דיברנו על אופציות, להרחיב את האופציות ללימוד שפה

טטיאנה (טניה) מזרסקי:  נכון, יש מחסור במורי אולפן אז לתת עוד צוות תשתית ללמוד עברית בדרך און ליין

טטיאנה (טניה) מזרסקי:  יש שיטות מודרניות שמתאימות גם עם הזמן של העולים החדשים ושיבחרו את השיטה שנוחה להם והקצב שנוח להם

טטיאנה (טניה) מזרסקי:  חצי שנה שאיני רואה התקדמות

טטיאנה (טניה) מזרסקי:  אמרו שיש תוכנית  משותפת שמפתחים אותה משרד החינוך עם משרד הקליטה

טטיאנה (טניה) מזרסקי:  פגישת עבודה שלנו התקיימה לפני חצי שנה

טטיאנה (טניה) מזרסקי:  איני רואה שום התקדמות בנושא

טטיאנה (טניה) מזרסקי:  מבקשת מאוד מיושב-ראש הוועדה לבדוק איך העניין מתקדם

טטיאנה (טניה) מזרסקי:  תודה רבה

יוסף טייב: אני רוצה להוסיף שאם איני טועה הייתה ישיבה של משרדי החינוך והקליטה שהמליצו להגיע להסכם באופן מיידי בדצמבר 22'

יוסף טייב:  לצערי הדבר לא התקדם

יוסף טייב:  משרד האוצר, בבקשה

שירה גרוס: שלום, אני שירה גרוס, רפרנטית חינוך באגף שכר והסכמי עבודה

שירה גרוס:  הדר לידי

שירה גרוס:  אני מודה על הדיון ורואה את המורים והמנהלים שפגשנו אותם בדיונים קודמים ובסיור

שירה גרוס:  אני יכולה לתאר לעצמי את התסכול של כל העוסקים בנושא מחלוף הזמן שעבר ושעדיין לא נמצא פתרון

יוסף טייב: האם פגשתם אותם מעבר לכותלי הוועדה?     

שירה גרוס: כן, בסיור שקיימנו באולפן בירושלים במאי, אני חושבת

יוסף טייב: אבל לא לגבי המשא ומתן?     

שירה גרוס: את המשא ומתן אנו מנהלים מול הארגון היציג, מול הסתדרות המורים

שירה גרוס:  אני רוצה לעדכן בתהליכים שקרו בשנה האחרונה

שירה גרוס:  הוצאנו תשובה לוועדה לאחר הקריאה שלה אלינו

שירה גרוס:  התשובה שלנו אמרה שהמשא ומתן – מורי אולפנים בזמנו לא תוקצב בנפרד ולכן היה צריך להיכלל בדיונים על המשא ומתן הכללי

שירה גרוס:  אכן כל הצדדים ניסו לעשות זאת אבל צורכי מערכת החינוך הם עצומים

שירה גרוס:  היה משא ומתן מאוד קשה, ויש קבוצות רבות שלא נכללו, אם  זה המקצועות הפארא רפואיים שביקשו לקבל מענה מיוחד או היועצות

שירה גרוס:  היו ויתורים מאוד כואבים גם למשרד החינוך, גם לנו וגם להסתדרות המורים

עמי אסף: אבל את מתארת כאן משהו כאילו את מתנצלת על התהליך, ותוקצב ולא תוקצב

עמי אסף:  תגידי את האמת לוועדה כאן בשולחן – בדיוק הקודם ביקשנו לנהל את המשא ומתן בנפרד, לא לחכות להסכם השכר אלא לדון על ההסכם של הדירוג הזה, של החברות הנכבדות שמלמדות באולפנים, שהן בעלות תואר שני, שהן מורות שההפטרה שדיברה חברת הכנסת קודם אינה הפתרון

עמי אסף:  יש לחזק את המערך הזה

עמי אסף:  לא צריך להמתין להסכם השכר

עמי אסף:  צריך לפתור את זה מיידית ואתם בהסכם השכר הצגתם דרישה שאי אפשר להסכים לה

שירה גרוס: אסכם

שירה גרוס:  בתקציב הקודם לא היה לכך תקציב תוספתי לכן ביקשנו להכניס את זה למשא ומתן הכללי

שירה גרוס:  אני מתרשמת שהממשלה מאוד רתומה לכך, וככל שזה יתועדף במסגרת התקציב הבא אנחנו במטה עשינו עבודה וממשיכים לעשות אותה ונהיה ערוכים להכין הסכם ייעודי שמתאים לתנאי ההעסקה של האולפנים וזה יצטרך להיכלל בתקציב הבא ככל שיתועדף על ידי המשרדים

יוסף טייב: חבר הכנסת משה טור פז

משה טור פז: אדוני יושב-ראש, קודם כל ברכות לתפקידך – הוועדה הכי חשובה בכנסת

משה טור פז:  גם תודה לחברתי טטיאנה שעוסקת בנושא הזה שנים והוא מאוד חשוב

משה טור פז:  בשנה של 74,000 עולים כפי שהייתה לנו, הנושא הוא הזה חשוב שבעתיים

משה טור פז:  נושא האולפנים במשרד החינוך חשוב אך לא עומד בפני עצמו

משה טור פז:  הוא קשור להעסקה של אנשים בבתי ספר שאין בהם תלמידים

משה טור פז:  אני אסביר את המושג

משה טור פז:  רוב בתי הספר במערכת החינוך יש תלמיד שאחראים עליו

משה טור פז:  יש מספר סוגים של בתי ספר עם סמלי מוסד שאין בהם תלמיד שהם אחראים עליהם מבוקר עד ערב אלא התלמיד רשום בבית ספר אחר

משה טור פז:  האולפנים זה סוג אחד

משה טור פז:  פסגה  זוג שני, בתי ספר למחוננים זה סוג שלישי ויש עוד כמה, חוות חקלאיות וכדומה

משה טור פז:  אנו מציעים שהדיון הזה יהיה בהקשר

משה טור פז:  אדוני היושב-ראש – אתה מכיר את זה מהמוכר שאינו רשמי, מהדיון הכללי שעוד יגיע לכאן, שמי שנשאר מחוץ לרפורמה, נשאב אחורה בצורה דרמטית בהסכמי השכר

שירה גרוס: כולל מורי המכללות

משה טור פז: נכון

משה טור פז:  אין הכרח לכרוך אותם אבל לפחות כדאי לראות אותם כיחידה

משה טור פז:  בתי הספר – אני קורא להם בשפה לא מכובסת - שאין להם תלמידים

משה טור פז:  מצד אחד אין להם תלמידים אז אתה לא בטוח שאתה צריך סוגים שונים של שעות שהייה או שעות פרטניות

משה טור פז:  מצד שני מן הראוי ששכרם של המורים הללו יקודם גם אם במפתח שכר אחר

משה טור פז:  אני בטוח שסוניה סמנכ"לית מבינה על מה שאני מדבר

משה טור פז:  זו הצעתי שנדון בזה כמכלול גם אם יש בו פרטים שונים

משה טור פז:  תודה

יוסף טייב: תודה

יוסף טייב:  הסתדרות המורים, המשנה למנכ"לית, עדנה דוד

עדנה דוד: תודה

עדנה דוד:  אני רוצה להוסיף כדי לשים את הדברים במקומם

עדנה דוד:  האוצר במהלך הדיונים שהיו רצה בתוך ההסכם לחשק את שכר מורי האולפנים לתוספת של 500 שקלים עם שקט עד 2026

עדנה דוד:  לכן בשום פנים ואופן המזכ"לית לא הסכימה לחתום על הסכם כזה של מורים שהם אמנם מחוץ לאופק חדש כדי שעד 2026 הדברים יהיו חתומים, סגורים ולא ניתן יהיה לשנות את זה

עדנה דוד:  אני חוזרת - בתוך שישה שבועת ניתן להסדיר את העניין

עדנה דוד:  אנו מדברים על 500 מורים בלבד שעושים עבודה שהיא באמת ראשונה במעלה עבור האנשים שמגיעים למדינת ישראל כשער כניסה לחברה

עדנה דוד:  נכון, זו הציונות ועל כך יש לשלם

יוסף טייב: אתם מייצגים על מלא את מורי אולפן ואתם עומדים מול האוצר כדי לנהל את המשא ומתן

עדנה דוד: נכון, והאוצר עמד בתוקף על כך שהתוספת שלהם תהיה 500 שקלים בהסכם הזה הנוכחי ושקט עד 2026 ולזה לא יכולנו להסכים

יוסף טייב: אחרי שהייתה אי הסכמה מצדכם מה הצעדים שננקטו נעשה עד עכשיו?     

עדנה דוד: היו מספר ישיבות ושיחות יחד עם המזכ"לית אבל מישהו צריך להזיז את העגלה הזאת מבחינת האוצר כי יש הסכם עם שאר המורים, ועם האולפנים זה תקוע

יוסף טייב: כלומר לאחר ההתנגדות שלכם בעצם היה נתק טוטאלי?     

עדנה דוד: לא היה נתק

עדנה דוד:  היו שלוש ישיבות בין החינוך לאוצר, ואנחנו יודעים שגם מזה לא יצא דבר עד היום

עמי אסף: אני רוצה להוסיף שאנחנו מדברים על תוספת משמעותית, לא על הלעג לרש שמציעים למורים

עמי אסף:  ההצעה הנמוכה היא לא הסכומים והדבר שאנו יושבים פה בגללו, שהמורים מצפים לקבלו ושראוי לתת להם

עמי אסף:  צריך לתת את התגמול האמיתי שנותן גם את ההוקרה וגם את השכר

עמי אסף:  אלה מורים שעובדים והם תקועים בעולם ישן

עמי אסף:  לא מקובל

יוסף טייב: מסכים

יוסף טייב:  תודה

יוסף טייב:  חבר הכנסת סולומון, בבקשה

משה סולומון: תודה רבה

משה סולומון:  אני מברך אותך יושב-ראש הוועדה

משה סולומון:  זו ועדה חשובה מאוד

משה סולומון:  אני מגיע מעולם החינוך, גם הפורמלי, גם הבלתי פורמלי

משה סולומון:  ראשית אני רוצה להודות לממ"מ

משה סולומון:  ביקשתי נתונים כדי להבין טיפה יותר מהזווית של הכנסת, וקיבלתי וזה מצוין ותואם חלק מהנתונים שהוצגו פה קודם לכן

משה סולומון:      אני בסיפור הזה בחודשיים האחרונים

משה סולומון:  נכנסתי לכנסת וזה הגיע לשולחני

משה סולומון:  פעמיים מטריד אותי

משה סולומון:  פעם אחת, כי זה באופן מודע או בלתי מודע – פגיעה בחלשים

משה סולומון:  מגיעה לפה אוכלוסיית עולים, לכאן לארץ כדי להיקלט פה וקבלת הפנים שלהם היא כזו שאין להם מורים במקרה הפחות טוב; במקרה הטוב, כשמקבלים מורים – הם חמוצי סבר פנים, כלומר התנאים שלהם לא טובים

משה סולומון:  לכן ממש יצא לי בשבועות האחרונים לדבר עם כל הגופים הרלוונטיים, גם עם המשרדים, גם עם האוצר, גם חינוך, גם קליטה וגם עם ההסתדרות זכיתי להיפגש ולהבין את התמונה

משה סולומון:  בלי להיכנס להאשמות ולמה זה לא קרה עד עכשיו כי זה לא מעסיק אותי אלא מעסיק אותי מה יקרה מכאן ואילך - נראה שיש פה תמימות דעים שהנושא חשוב ושיש פה עוול שנמשך כל כך הרבה שנים ואני מבין שהוא ממשיך מ-2008 והוא פוגע באוכלוסיות מאוד מסוימות והן קטנות

משה סולומון:  ההסכם האחרון הוא סביב 4

משה סולומון: 5 מיליארד, והתמונה של 500 המורים זה סביב 50 מיליון כלומר זה כסף קטן ביחס להסכם כולו והיה ראוי שייפתר כבר בהסכם האחרון ולא לדחות את זה ולא שיהיה בן חורג בהסכם האחרון

משה סולומון:  אם אנו מסתכלים קדימה, אני מבין שכל הנוגעים בשבר, גם המשרדים וגם ההסתדרות והמורים שמשוועים להכרה, אני מצפה כאן שהתשובות או הדברים שייאמרו, לא ייאמרו רק כתגובה למה שהיה עד עכשיו אלא מה הפעולה שכל משרד עושה פה כדי שהדבר ייפתר לאלתר ולא בעוד שנה אלא ממש מיידית

משה סולומון:  פגשתי את נציגי המורים

משה סולומון:  זה קשה לראות את זה

משה סולומון:  3,000, 4,000, 5,000 שקלים, זה לא יכול להיות

משה סולומון:  יתרה מזאת, אותם מורים זה מורים שהולכים ומתבגרים ואין כניסת מורים צעירים

משה סולומון:  המשמעות שעוד שנתיים, שלוש, כי זו מדינה קולטת עלייה, לא יהיו מורים, ואז אנו פוגעים גם בעתיד

משה סולומון:  לכן נראה לי שהדבר החשוב ביותר בוועדה, ואני שמח בשיחה המקדימה בינינו, שזה חשוב לך מאוד, יושב-ראש הוועדה, שהפרדיגמה שנסתכל בה לא תהיה של מגננה ושל חשיבה למה זה לא קרה אלא מה כל משרד עושה

משה סולומון:  גם משרדי האוצר, החינוך, הקליטה וההסתדרות - כל אחד פה היה לו חלק בעובדה שכרגע יש כאן מורים שמקבלים 3,000 שקלים

משה סולומון:  בואו נראה מה עושים כאן כדי שהדבר ייפתר מיידית

משה סולומון:  אפשר לעשות זאת לא עוד שנה אלא עכשיו

משה סולומון:      יתרה מזאת, כשנגיע להחלטה שמעלים להם, אני מצפה שהיא תהיה החלטה רטרואקטיבית לפחות לתחילת השנה הנוכחית

משה סולומון:  תודה רבה

יוסף טייב: תודה רבה

יוסף טייב:  חברת הכנסת נעמה לזימי

נעמה לזימי: אני רוצה לפתוח ולומר לך הצלחה בוועדה יוסי

נעמה לזימי:  אני חברה בוועדת חינוך

נעמה לזימי:  כבוד גדול לוועדה

נעמה לזימי:  בהצלחה

נעמה לזימי:      איני רוצה לחזור על דברים שנאמרו בעניין חשיבות כמובן מורי ומורות האולפנים

נעמה לזימי:  גם צוות הלשכה שלי ישב איתם

נעמה לזימי:  אני רוצה לדבר אתכם דווקא באוצר כמובן

נעמה לזימי:  500 מורים בסך הכול

נעמה לזימי:  לא ייתכן שכל המאבק עושים על גב של 500 מורים בשכר מעליב

נעמה לזימי:  צריך לומר גם לפרוטוקול – יוסי, צריך לא רק לדרוש שיהיה ההסכם והכנסה שלהם והרצף עם שאר המורים אלא תשלום רטרו

נעמה לזימי:  הסתדרות המורים – צריך יותר בהחלט, אבל 500 השקלים שהבטיחו כבר מספטמבר צריך להכליל רטרואקטיבית לכשייחתם ההסכם ולתת את זה בנוסף למה שייחתם בהסכם כלומר לא להציע משהו מעליב שפוטר מתשלום, ואז משאיר שכר עוד יותר מעליב, אלא לכשייחתם ההסכם, תממשו כבר את מה שהבטחתם עד מועד החתימה ולהעלאה מכבדת

נעמה לזימי:       אני מכירה את הטריקים האלה של להציע משהו מעליב ולהשאיר הכול מעליב עוד יותר מעליב

נעמה לזימי:  אני גם יודעת שלא באמת מעניין אתכם שלא יהיו מורים באולפנים

נעמה לזימי:  אני יודעת שחלק מהאסטרטגיה של ייבוש תקציבי היא מה שמוביל אתכם בקו הזה

נעמה לזימי:  לכן אני אומרת שצריך להיכנס הכללת התוספת שהאוצר הציע כרטרואקטיבי לכשייחתם ההסכם

נעמה לזימי:  אם אכן טוהר כוונותיכם מהימן, לא צריכה להיות עם זה בעיה

נעמה לזימי:  אני חושבת שהגיע הזמן שנסתכל על מקצוע ההוראה כמקצוע העתיד שצריך להשקיע בו

נעמה לזימי:  זה גם מקצוע שהוא במהותו מצמצם אי שוויון

נעמה לזימי:  אי ההבנה שבכל השיח על צמצום אי שוויון תפקיד המורה, מקצוע ההוראה ממלא תפקיד מרכזי  באומה ובמדינה זה דבר מחפיר

נעמה לזימי:  על אחת כמה וכמה עולים חדשים שזה כרטיס הכניסה שלהם לא רק לחברה הישראלית אלא להתפרנס, כרטיס הכניסה שלהם לחיות בכבוד

נעמה לזימי:  כשמפלים 500 מורים זה מקרין לחלוטין על הקהל שעליו הם אמונים

נעמה לזימי:  אתם עושים את זה ביודעין

נעמה לזימי:  אני חושבת שזה נעשה ביודעיו, יודעת זאת

נעמה לזימי:  זאת טקטיקה קבועה של האוצר להשאיר חלקים מאחור, ולא משנה מה ההשלכות לא רק על העובדים אלא השלכות הרוחב

נעמה לזימי:  טקטיקה קבועה

נעמה לזימי:  לכן יש לומר את הדברים

נעמה לזימי:  אמרת כפי שצריך, אבל עוד יותר אגרסיבי

נעמה לזימי:  הבטחתם משהו, ניסיתם לתת משהו – תיתנו את זה גם רטרואקטיבי לכשייחתם

נעמה לזימי:  להתחיל לחשק את האוצר מול הטקטיקות הבזויות האלה שפוגעות בפרנסה וגם השלכות הרוחב שלהם על פערים חברתיים לא ישוערו

נעמה לזימי:  תודה

יוסף טייב: אחזור על הדברים

יוסף טייב:  זה נשמע שאנו נלחמים על שכר המורים

יוסף טייב:  בהחלט אנו נלחמים, זה ראוי בעיניי, אבל כאמור יש פה השלכה ישירה גם על העולים עצמם וגם על המשך מציאת מורים בעתיד

יוסף טייב:  אנו פה מאבדים כוח אדם חשוב מאוד, אסטרטגי כדי לגרום לקליטה מיטבית של העולים פה בישראל

יוסף טייב:  זה ישפיע על החינוך, על התעסוקה, על הכשרתם וגם על חלק מהעולים האלה, האם להישאר במדינת ישראל או לא להישאר פה

יוסף טייב:  זה על כתפיכם

יוסף טייב:      מנכ"לית חטיבת רשויות ארגונים וקהילה, סיון גולדשטיין, בבקשה

סיון גולדשטיין-הבר: שלום

סיון גולדשטיין-הבר:  תודה רבה לכל המנהלות של האולפנים, מורות האולפנים על שנים של עבודה מאוד איכותית וקשה ובטח בשנה כה מאומצת כמו השנה הנוכחית

סיון גולדשטיין-הבר:      אנו במשרד העלייה והקליטה שותפים כמובן של משרד החינוך אבל אין לנו סמכות או נגיעה לא לשכר מורים ולא להיבטים כאלה

סיון גולדשטיין-הבר:  אנו כן שותפים בערך ב-20 מיליון שקלים בשנה לתקציב האולפנים בכל מיני היבטים – מהשתתפות בשכר של המורים דרך תשתית פיזית, סיורים להכרת הארץ, היבטים כאלה ואחרים של הנושא

סיון גולדשטיין-הבר:  כפי שנאמר, אנו מפעילים מסלול נוסף – שוברים לאולפנים פרטיים, שמטרתו המקורית הייתה להיות מענה לעולים שמסיבות כאלה ואחרות, אם זה מרחק גיאוגרפי או צרכים של עבודה לא יכולים להיות באולפן המסורתי של חמישה ימים בשבוע, חמש שעות, חמישה חודשים, והשנה המסלול הזה הלך והתעצם בשל העומסים המטורפים שהיו

סיון גולדשטיין-הבר:  הגענו למצב שיש המון עולים וכאמור זה נפל לתזמון שלכתחילה היה מורכב מבחינת האולפנים הממשלתיים

סיון גולדשטיין-הבר:  אחד המענים המרכזיים שהיו זה הרחבה בלתי נגמרת של מסלול השוברים

סיון גולדשטיין-הבר:  ככל שהיה צורך המשכנו להגדיל את התקציב הזה מתוך תקציב המשרד ולנסות לתת דרך זה, לתת מענה לצד יצירת מענים נוספים

סיון גולדשטיין-הבר:  אחד מהם – פיתוח קורס דיגיטלי בפלטפורמה ממשלתית, קמפוס IL שאנו במהלכו

סיון גולדשטיין-הבר:      דבר נוסף שעשינו עם משרד החינוך – הקמת ועדה בין משרדית, אליה גם הזמנו בחלק מהמפגשים נציגים גם מהאולפנים עצמם, גם מגופים חברתיים כדי לנסות לראות איך אנו משפרים ומייצרים באופן כללי מניפה רחבה יותר של מענים ללימוד עברית כי ברור לנו שלא כולם צריכים ללמוד בהכרח באותה דרך

סיון גולדשטיין-הבר:  חשוב לנו בטח בתקופה של עומסים כאלה שאולפני משרד החינוך ישמשו עבור הקהל הכי נכון ואולי לאחרים שיכולים ללמוד בצורה אחרת או שצריכים עברית רק מדוברת למשל ולא כתיבה וכדומה - לייצר מענים נוספים

סיון גולדשטיין-הבר:  חשוב לומר שבתוך מסקנות הוועדה הזו הוצאנו המלצה משותפת של שני המשרדים להגיע להסכם שכר מכבד שמאפשר למורים להישאר ולמורים חדשים להשתלב בהוראה באולפנים הממשלתיים

יבגני סובה: יש לך נתונים כמה משתמשים בשוברים? אנחנו יודעים ששובר זה דבר יפה, אבל מצד שני האדם הולך על השיטה שישלם כסף ואז מקבל את ההחזר ולא לכולם יש 10,000 שקל לשלם להיכנס לאולפן פרטי ואז לקבל את השובר ממשרד הקליטה

יבגני סובה:  השאלה כמה באחוזים?     

סיון גולדשטיין-הבר: הנתונים הוצגו קודם

סיון גולדשטיין-הבר:  לדעתי 5,700 בשנה החולפת שכבר התחילו ללמוד

סיון גולדשטיין-הבר:  לא הזכרנו את המספרים של כל מי שנתנו להם אישור עקרוני, איזשהו גו להתחיל ללמוד

סיון גולדשטיין-הבר:  נכון שהעולים במסלול הזה – אנו לא בהתקשרות עם האולפנים

סיון גולדשטיין-הבר:  אנו מאשרים אותם למאגר

סיון גולדשטיין-הבר:  העולים משלמים מכספם ומקבלים מאתנו החזר מהרגע שמתחילים ללמוד של עד 7,500 שקלים

יוסף טייב: זה לא בא להחליף את האולפנים של משרד החינוך אלא לתת אפשרות יותר רחבה למי שלא יכול להיכנס במסגרת האולפנים

סיון גולדשטיין-הבר: עולה יכול ללמוד בשני האולפנים, כלומר לאחר שסיים את אולפן משרד החינוך או את האולפן הפרטי הוא יכול שוב לבקש ללמוד את הרמה הבאה או לחזק לימודיו במסלול השני

יבגני סובה: יש שיח עם משרד החינוך לגבי אולפני ערב למשל? כי יש בוקר, יש ערב

יבגני סובה:  אם אתם רואים שיש צורך לתגבר את המורים בעיר מסוימת שקולטת יותר עולים בשנה האחרונה, עד כמה יש למשרד הקליטה השפעה על המורים ששייכים למשרד החינוך? אתם יכולים לומר: פה צריכים תגמור?     

סיון גולדשטיין-הבר: אנחנו עובדים בשיתוף פעולה מלא עם משרד החינוך

סיון גולדשטיין-הבר:  העולה שפוגש את יועץ הקליטה במרחב, יועץ הקליטה בקשר ישיר עם מנהלות האולפנים, יודע מה אפשרי והיכן

סיון גולדשטיין-הבר:  אנו גם יודעים לומר למשרד החינוך: פה יש צורך בפתיחה- - -     

יבגני סובה: אתם מקבלים מענה? משרד החינוך כן מקצה לכם מורים נוספים?     

סיון גולדשטיין-הבר: איפה שמשרד החינוך מצליח לפתוח כיתות נוספות הוא עושה זאת, והיכן שלא, האולפנים הפרטיים יודעים לייצר מענים – יש להם יותר גמישות לייצר כיתות במקומות נוספים וגם לאפשר לימודים בזום

יוסף טייב: הייתה בשנה האחרונה עלייה מסיבית לישראל

יוסף טייב:  אפשר לקבל נתונים של מספר האולפנים של משרד החינוך שנפתחו בשנה האחרונה בעקבות הביקוש?     

סיון גולדשטיין-הבר: שרי סגניתי תמשיך אותי

שי פירון: יש 88 אולפנים של משרד החינוך שפועלים בכל המסגרות

יוסף טייב: האם בשנה האחרונה בעקבות העלייה המסיבית שהייתה, משרד החינוך תגבר ופתח כיתות אולפן נוספות?     

שי פירון: משרד החינוך – שוב, כפי שאמרה סיוון - אנו לא מייצגים אותו

יוסף טייב: לכן שאלתי את השאלה בנתון ושאלתי את משרד הקליטה או משרד החינוך - למי שיש הנתון

שי פירון: אלה האולפנים שפועלים לאורך שנים כל השנה ומספר הכיתות בהתאם לאפשרות של משרד החינוך לגייס מורים, הם נותנים

יבגני סובה: זו השאלה

יבגני סובה:  כמה נפתחו כיתות חדשות בשנה שקלטנו פי שלושה מהרגיל?     

טטיאנה (טניה) מזרסקי: כיתות מלאות, במקום עד 20 תלמידים לומדים 30 ומעלה

יוסף טייב: אני מודע לכל זה ולא סתם שאלתי את השאלה

יוסף טייב:  האם למשרד החינוך יש תשובה? ואם לא, אפשר לבדוק

יוסף טייב:  לא חייב לענות עכשיו

סוניה פרץ: יש 84 אולפנים, כרגע יש 1,098 כיתות פעילות

סוניה פרץ:  אני לא יודעת להשוות לשנה שעברה, אבל מבחינת עובדי הוראה באולפנים, בשנה שעברה, כלומר תשפ"ב היו 462 עובדי הוראה – השנה יש לנו 533 עובדי הוראה, כלומר מספר המורים שנמצא באולפנים גדל השנה בגלל הצורך

סוזי עטר: אפשר לשאול שאלה, ברשותך? אני יו"ר נציגות המורים

סוזי עטר:  את אומרת שהמספר עלה וזה נכון, אבל לפי המחקר, התקציב של תקנת השכר של משרד החינוך ירד

סוזי עטר:  איך זה עולה  בקנה אחד? לפי נתוני הממ"מ

הדר פוקס: אשמח להתייחס

הדר פוקס:  בין שנת 2022 ל-2023 התקציב לא ירד ואף עלה כ-500,000 ₪

הדר פוקס:  אנחנו בתקציב המשכי אז אנו ממשיכים אותה פעילות שתוקצבה מ-2022 ולא הייתה שום ירידה בתקנה

יוסף טייב: אתם יוצאים מנקודת הנחה שזה ששכר המורים לא שופר זה לא גרם לאי קליטתם של מורים חדשים במערכת? אני רואה שיש תוספת תקציבית ויש מורים נוספים אז הכול בסדר

הדר פוקס: תוספת התקציב נובעת מזה שיש התייקרויות במשק

הדר פוקס:  יש מעבר בין שנים, יש כל מיני שינויים שלאו דווקא נובעים מפעילות ספציפית

הדר פוקס:  בתקנה הספציפית שמיועדת לשכר מורי אולפנים לא הייתה ירידה בגובה התקנה בין 2022 ל-2023 וזה על אף שאנו נמצאים בתקציב המשכי

סוניה פרץ: את מראה את הנתונים הקיימים היום שמראים את המענים לפי הנתונים שהראינו קודם – את המענה שניתן לאותם עולים שעלו השנה לארץ

סיון גולדשטיין-הבר: אני רוצה לדייק כי עולה שמגיע פונה למשרד העלייה והקליטה ויכול לבקש להגיע לאולפן שוברים או להגיע לאולפן ממשלתי

סיון גולדשטיין-הבר:  מי שמבקש להגיע לאולפן ממשלתי ולהמתין לכשתיפתח כיתה, יש לנו היום 3,677

סיון גולדשטיין-הבר:  זה המון

קריאה: ב-2023 לא ילמדו בכלל

סיון גולדשטיין-הבר: אני מסכימה אתכם, רק חשוב לי לומר שלא נסגר מסלול השוברים

סיון גולדשטיין-הבר:  עושים מאמץ גדול להמשיך אותו ולהגדילו ולכן עולים יכולים לבקש אותו

משה סולומון: זה מסלול חשוב מאוד, אבל הוא עוד יותר מחליש את המוחלשים בתוך המוחלשים, כי מי שעולה חדש והוא ללא מודעות של צריכה של שירות כזה או אחר, הוא לא יודע שצריך לצרוך את זה

משה סולומון:  גם אם יסבירו לו, קשה לו עם זה

משה סולומון:  אנחנו עוד יותר מחלישים את המוחלשים בתוך אלה

משה סולומון:  צריך לראות איך אנחנו נותנים מענה

משה סולומון:      יש תמימות דעים שהנושא הזה הוא משמעותי וחשוב

משה סולומון:  יש פה בקצה אנשים שנפגעים, גם העולים וגם המורים שעושים עבודת קודש

משה סולומון:  מה שנותר, אדוני היושב-ראש, להפגיש את שלושת המשרדים עם ההסתדרות, ולסגור את זה

משה סולומון:  יש פה כסף שניתן, 4

משה סולומון: 5 מיליארד שניתנו עבור ההסכם הקואליציוני

משה סולומון:  אני לא יודע מה מתוכו כן, לא למורים החדשים

משה סולומון:  יש פה האוצר והחינוך

משה סולומון:  להכניס את היד לכיס ולשים סכום לא גדול – 50 מיליון שקלים ואתה פותר בעיה משמעותית גם חברתית אבל גם בעיה היסטורית

משה סולומון:  מפה ואילך ההשקעה הזו תפתור גם עניין של קליטה, גם עניין של לא להיות בשולי החברה בהמשך

משה סולומון:  היכולת להיות אדם שלא יהיה נטל על החברה

משה סולומון:  יש פה המון דברים שעם ההסכמה המאוד רחבה שיש פה מה שנותר זה רק לומר: כולנו רוצים בפתרון וכולנו מוכנים להשקיע, לשים פה כסף - אולי פשרה

משה סולומון:  בסוף לפתור את העניין הזה מה שיותר מהר

יוסף טייב: אין לי ספק שכלל הגורמים רוצים למצוא את הפתרון

יוסף טייב:  כנראה זה סוג הדברים שמבינים מהר ויש להסביר לאט

יוסף טייב:  אנחנו בדרך לשם

יוסף טייב:  חברת הכנסת לימור סון הר מלך, בבקשה

לימור סון הר-מלך: קודם כל, בסוף, התגמול שהמורים באולפנים מקבלים מבטא יחס

לימור סון הר-מלך:  ואין שום הסבר שיניח את דעתי שההסכמים של משרד החינוך ושל יפה בן דוד הגיעו להסדרים מסוימים, ובאופן מובהק גורעים את מורי האולפנים

לימור סון הר-מלך:  זה משהו שאין לו תירוץ

לימור סון הר-מלך:  שום דבר

לימור סון הר-מלך:  זה לא ייתכן

לימור סון הר-מלך:  קראתי את זה ואמרתי: לא ייתכן שזה מופיע כך

לימור סון הר-מלך:  במיוחד שאנו יודעים שמורה ותק של 36 שנה מקבל שכר ממוצע של בין 5,000, 6,000 שקל

לימור סון הר-מלך:  איזה עולם? מי ירצה להיות מורה באולפן?     המורים של האולפנים, מרגע שהבנו שהדיון הזה עומד להתקיים, התנקזו אליי אותם קולות מהשטח

לימור סון הר-מלך:  וזה מדהים

לימור סון הר-מלך:  אני מכירה את המורים מהאולפנים מעברי אבל פתאום לראות את הפעילות הזאת, את המסירות

לימור סון הר-מלך:  יש שם הרבה מעבר ללמד, ללקלוט

לימור סון הר-מלך:  יש שם הרבה מעבר

לימור סון הר-מלך:  המורים הללו נותנים את הנשמה שלהם

לימור סון הר-מלך:  לכן לא ייתכן ששכרם ייגרע

לימור סון הר-מלך:  לא יכול להיות שהם יצטרכו להיות בדילמה הזו

לימור סון הר-מלך:  נצטרך לראות איך אנו דואגים להם

לימור סון הר-מלך:  מעבר לזה שאנו יודעים, הנתונים שמדברים על למעלה מ-3,000 שמצפים ומייחלים, יש לנו היצע נמוך וביקוש מאוד גבוה, ויש לראות איך אנו מייצרים שם השוואה של זה, כי לא ייתכן

לימור סון הר-מלך:  זה הפרונט שלנו

לימור סון הר-מלך:  זה הפנים שלנו

לימור סון הר-מלך:  הקליטה שלנו צריך  להיות בראש סדרי העדיפויות

לימור סון הר-מלך:  לא יכול להיות שבתוך הסכם השכר של משרד החינוך מופיע ששכרם כולם נכללים ושום תירוץ לא יכול להצדיק זאת

לימור סון הר-מלך:  לא ייתכן

לימור סון הר-מלך:  החשיפה שלי באולפן אישי לזה, זה צריך להדיר שינה מעיניו של כל אחד

לימור סון הר-מלך:  לא יכול להיות

לימור סון הר-מלך:  אני מקווה שנמצא מענה הולם שייתן שכר מכבד ויגדיר את ההערכה שלנו לאנשים האלה ולמסירותם, כי מגיע להם

לימור סון הר-מלך:  לא בחסד

לימור סון הר-מלך:  בזכות גמורה

יוסף טייב: תודה

יוסף טייב:  ברור לכולם, שזה חלון הראווה שלנו

יוסף טייב:  יהודי התפוצות מסתכלים עלינו, ורוצים להבין האם כשיגיעו לישראל מקבלים את המענה ההולם

יוסף טייב:  משרד האוצר אמר קודם שאם באוצר ירצו לתעדף את זה, כמובן זה ייכנס להסדר

יוסף טייב:  אני מקווה מאוד שמבחינת האוצר, הוא גם מבין שמדובר בחלון ראווה שלנו, ושאנו מדינת עלייה

יוסף טייב:  כולנו בני עולים, לא משנה אם זה לפני 70 שנה או לפני שנה

יוסף טייב:  לכן אני מצפה מהאוצר, ממשרד החינוך וממשרד הקליטה לשבת עם המורים, עם ארגון המורים, עם הסתדרות המורים, עם המורים בעצמם ולהתחיל לקדם את הנושא

יוסף טייב:      שוב אומר – לא ייתכן שהיו מסקנות של הוועדה שתוך שישה שבועות אמורים להגיע לפתרון – ושנה אחרי זה לצערי אין פתרון גם לא באופק

יוסף טייב:  אני שומע את השיח ונשמע כמו שיח חירשים

יוסף טייב:  כל אחד מסתגר בעמדה שלו

יוסף טייב:  איני רואה פה התקדמות

יוסף טייב:      חבר הכנסת אלקין

זאב אלקין: תודה רבה, אדוני היושב-ראש

זאב אלקין:  אמנם איני חבר ועדת חינוך אבל בגלל שאני גם מכיר את הנושא בעבר – הייתה תקופה שאפילו הייתי אחראי על המחלקה הזו של משרד החינוך וחשוב לי אז הרשיתי לעצמי להשתתף בדיון וברכות לך על מילוי תפקידך

יוסף טייב: תודה

זאב אלקין: כמה הערות מעשיות כי הדברים המרכזיים נאמרו

זאב אלקין:  קודם כל, הבעיה היא לא כמות האנשים בתור אלא זמן ממוצע שלוקח עד שהאדם מקבל את הזכות לאולפן

זאב אלקין:  הרי מבנה הקליטה בנוי שבחצי שנה ראשונה לעולה יש מימון מלא של ההוצאות שלו באמצעות סל קליטה בדיוק לשם כך – כדי שהוא ילמד באולפן באופן מלא ויקדיש לזה עיקר זמנו

זאב אלקין:  לכן אם הוא מחכה חצי שנה בדיוק כשמגיע תורו, כבר אין לו כסף מהמדינה כדי להתפרנס ולהתקיים מזה, אלא הוא צריך לחפש עבודה, ואז באופן טבעי יש הרבה עולים שכשמגיע התור או שהם באולפן בחצי משרה או הם עוזבים אותו באמצע כי מצאו עבודה ואין להם ברירה

זאב אלקין:  לכן יש פה באג מאוד מהותי

זאב אלקין:  זה לא רק עיכוב בנתינת השירות; זה בפועל מניעת השירות עם כל ההשלכות אחרי זה בכל תהליך הקליטה

זאב אלקין:  לכן זה דרמטי ואקוטי

זאב אלקין:  לא רק כמות האנשים שמחכים אלא כמה זמן מחכים

זאב אלקין:  אם היו מחכים חודש, זה לא נעים אבל עוד אפשר לסבול את זה, אבל כשמחכים חצי שנה, הם בדיוק מפספסים את הזמן שפונה לצורך המטרה הזו

זאב אלקין:  אגב גם מבחינת האוצר זה ניצול לא יעיל בכסף כי אז בשביל אתם משלמים סל קליטה? כל הרעיון של סל קליטה הוא כדי שבחצי השנה הזו ילמדו עברית

זאב אלקין:  לכן לא הגיוני שבגלל הסחבת בחתימה על הסכם שכר, המדינה בפועל מוציאה פה כספים הרבה יותר גדולים שלא משמשים למטרה העיקרית שלשמה הם ניתנו

זאב אלקין:  זו הערה אחת

זאב אלקין:      הערה שנייה לגבי המשא ומתן ומה אתה יכול לעשות כמי שמוביל את הוועדה הזו

זאב אלקין:  אני קצת עשיתי שיעורי בית לקראת הדיון הזה עם הגורמים המעורבים בדבר

זאב אלקין:  לפי כל מה שאני מבין אפשר לסיים את המשא ומתן הזה בחודש

זאב אלקין:  לא צריך יותר מזה

זאב אלקין:  זה רק שאלה של תשומת לב, סדר עדיפויות כי כולם מבינים שהשכר שיש היום לא מתאים ולא נורמלי, ויש לשנותו

זאב אלקין:  רק צריך להכניס את כולם לחדר עד שייצא עשן לבן

זאב אלקין:  אני מציע לך כיו"ר ועדת חינוך – התהליכים האלה כבר היו בכנסת; זה לא יהיה תקדים – שתיכנס לתוך משא ומתן הזה ותלווה אותו כנציג של הוועדה הזו תוך הקפדה על לוחות הזמנים כך שבעוד חודש יוצג פה בוועדה מוצר מוגמר ושהמשא ומתן יוכל להגיע לסיומו

זאב אלקין:  אחרת זה יכול להיסחב עוד חצי שנה, עוד שנה

זאב אלקין:  זה קבוצה לא גדולה של מורים, זה לא בראש סדר העדיפויות של אף אחד למרות שהנזק המערכתי; אינו רק למורים עצמם אלא לכל תהליך הקליטה למדינת ישראל

זאב אלקין:  אין פה מישהו, סוג של מבוגר אחראי, בגלל שזה כמה גורמים וכל אחד יפיל על השני שמכניס את כולם לחדר ומביא אותם כשצריך לדווח לו ומלווה את זה בצורה צמודה, זה יכול להיות לא להיגמר גם לא תוך חודש ולא תוך חודשיים

זאב אלקין:      שלישית, גם בהנחה שהמשא ומתן הזה ייגמר בהצלחה תוך חודש – זה לא יפתור את המשבר המיידי כי התקנים קיימים

זאב אלקין:  עד שהם יאוישו, עד יגייסו מורים, זה תהליכים שלוקחים זמן

זאב אלקין:  אנו כרגע בעידן משברי שבנוסף לניהול משא ומתן הזה צריכים לחפש פתרונות נוספים, ואני סבור שהשוברים לא פתרון כי כל הרעיון המרכזי של השוברים – אני חסיד גדול של שוברים; בתקופתי כשר הקליטה זה התחיל לעבוד ואני מאוד בעד זה, אבל כל הרעיון המרכזי שלהם זה או לתת קומה נוספת למי שכבר למד באולפן הבסיסי או הגיע לארץ אחרי שלמד שם והאולפן הבסיסי לא ממלא את הצרכים שלו או למקרים מיוחדים של אנשים שעלו לארץ ומייד מתחילים לעבור או מסיבה זו או אחרת לא יכולים להיכלל באולפן רגיל ומחפשים להם מסגרת ייחודית יותר

זאב אלקין:  ואז השובר הוא חלופי לאולפן

זאב אלקין:  ברוב המקרים שובר לא אמור להיות חליפי לאולפן

זאב אלקין:  לכן מאוד חשוב שאתם ממשיכים את זה במשרד הקליטה אבל זה לא צריך להיות פתרון למחדל המדינה, לכן אני הייתי מחפש, לפחות לשנה הקרובה, כי לדעתי התהליכים של האיוש והפתיחה של כיתות נוספות והכול - למערכת ייקח בין חצי שנה לשנה לעמוד בזה

זאב אלקין:  זה לא יפתור את התור שיש היום

זאב אלקין:  הייתי מציע לחפש פתרונות נוספים כמו לימוד מרחוק ומערכות שקיימות היום בכל מיני גופים שאפשר לאמץ אותם

זאב אלקין:  צריך קצת לצאת מהקופסה כי אנחנו נמצאים בתנאי חירום, ויחש עם ההשלמה של המשא ומתן הזה במקביל לתת פתרון מיידי שלא יצריך מעולה לחכות חצי שנה עד תחילת לימודי עברית שלו ופה זה נושא שגם ועדת החינוך וגם ועדת העלייה והקליטה שאני חבר בה יכולים יחד לשלב ידיים תוך דחיפת מערכת לכניסה מיידית לפתרונות חירום

זאב אלקין:  במצב חירום נוקטים בפתרונות חירום שנותנים מענה עכשיו ולא תיאורטי בעוד שנה לעולים שיבואו בעוד שנה

יוסף טייב: ההצעה שלך שזה יהיה תחת משרד החינוך או להפחית את זה?     

זאב אלקין: יש מסגרת מימונית כרגע

זאב אלקין:  משרד החינוך יודע לתת רק אולפנים רגילים דרך משרות

זאב אלקין:  לא יודע מעבר לזה

זאב אלקין:  משרד הקליטה גמיש יותר

דורית חורש: זה לא נכון

דורית חורש:  אנחנו הראשונים שהצענו – אני נציגה גם במאבק המורים בנציגות המורים

דורית חורש:  המורים במשרד החינוך עברו השתלמויות ראשונים במתן- - -     

זאב אלקין: ברור לי אבל הם כרגע מלמדים

זאב אלקין:  אם יש להם יכולת ללמד עוד, שילמדו עוד כיתות

זאב אלקין:  בסופו של דבר הרי אנחנו מדברים שחסר מורים – יש יותר תקנים ממורים

זאב אלקין:      אני מבקש לסיים

זאב אלקין:  אני לקראת סוף דבריי

זאב אלקין:  אני חושב שהמערכת יכולה להכניס בתנאים האלה לימודים מרחוק

זאב אלקין:  יש מערכות קיימות ועובדות בכל מיני גופים

זאב אלקין:  אין לי ספק שגם משרד החינוך יוכל לתרום לזה, אבל איפה הבעיה – חסר כוח אדם

זאב אלקין:  בדיוק בגלל זה נוצר המשבר

זאב אלקין:  לכן יש לראות איך אנו מצליחים להביא למשימה הזו מעבר לכוח עבודה הקיים שהוא לא נותן לנו מענה לכלל מספר העולים במספרים שיש היום, כוחות נוספים באמצעות הוראה מרחוק שיאפשרו לנו להתגבר על הפקק הקיים כיום

זאב אלקין:  פקק של חצי שנה אינו נסבל ואי אפשר לחכות איתו עד להשלמת משא ומתן וכל התהליך הזה

דורית חורש: אני רוצה להתייחס

דורית חורש:  אני דורית, חברה בנציגות מורי האולפנים

דורית חורש:  אני פעילה במאבק הזה מאוד

דורית חורש:  העולים החדשים אינם מעוניינים ללמוד מרחוק

דורית חורש:  שפה לומדים מקרוב

דורית חורש:  זה תקשורת

דורית חורש:  אנשים רוצים ללמוד באולפן

דורית חורש:  למשרד החינוך יש אפשרות, למורים והאולפנים, יש אפשרות ללמד מרחוק

דורית חורש:  אנחנו עושים את זה כשנדרשנו לזה בקורונה, ועשינו את זה נפלא

דורית חורש:  יש לנו מערכי שיעור נפלאים, תוכניות נפלאות ללימוד מרחוק, אבל העולים החדשים לא רוצים ללמוד מרחוק כי שפה לומדים מקרוב

דורית חורש:  אנשים רוצים לבוא וללמוד באולפן

דורית חורש:  האולפן זה לא רק שפה כפי שאמרו פה חברי הכנסת לפניי

דורית חורש:  זה מלמד אותם על החברה ועל התרבות

דורית חורש:  זה לא רק ללמד אותם לדבר ואת העניינים התחביריים

דורית חורש:      לגבי הוואוצ'רים ותוכנית הלימודים של משרד החינוך

דורית חורש:  במשרד החינוך הושקעו תקציבים ענקיים בכתיבת תוכניות לימודים, בכתיבת מבחנים, ביכולת לבקר את תוכנית הלימודים הזאת ואת הלימודים באולפן

דורית חורש:  יש מבחנים ואנו המורים – לא חושבת שהתלמידים צריכים לעמוד במבחנים

דורית חורש:  אנו המורים שצריכים לעמוד ביעדים שלנו

דורית חורש:  איזו בקרה יש על מה שקורה בוואוצ'רים? כמה תלמידים לומדים בכל כיתה כשנותנים להם ואוצ'ר? בכיתה שלנו במשרד החינוך אנו עומדים בתקנים

דורית חורש:  כמה תלמידים לומדים בכיתה

דורית חורש:  מי בודק את היעדים ומי המורים שמתקבלים לשם? במשרד החינוך באולפנים עובדים מורים מקצועיים – ראיתם במחקר – בעלי תואר ראשון, שני

דורית חורש:  מי הולך ללמד בתנאים יותר גרועים? הרי בוואוצ'רים המורים הם בתנאים יותר גרועים

דורית חורש:  אלה סטודנטים שאינם מורים

דורית חורש:  הם בטח לא מורים לשפה

דורית חורש:  לימוד שפה שנייה זו דיסציפלינה בפני עצמה

דורית חורש:  לא ייתכן שילמדו אותה מורים שאינם מקצועיים

סיון גולדשטיין-הבר: אני לרגע לא רוצה להפוך את זה לוויכוח בין השוברים למשרדים הממשלתיים

סיון גולדשטיין-הבר:  אני חושבת שאולפני משרד החינוך מצוינים

סיון גולדשטיין-הבר:  אנו כמשרד העלייה והקליטה רואים בהם ערך עליון

סיון גולדשטיין-הבר:  נותנים את כל הגב שצריך, נותנים למורות אל כל הגב שצריך וחלילה שלא יתפרש אחרת מדבריי

סיון גולדשטיין-הבר:  לצד זה, יש לנו סטנדרטים לאולפנים שנכנסים למאגר הפרטי

סיון גולדשטיין-הבר:  זה כיתות קטנות של שישה או שמונה תלמדים בהתאם למספר השעות

סיון גולדשטיין-הבר:  זה פחות שעות

סיון גולדשטיין-הבר:  זה משהו אחר

סיון גולדשטיין-הבר:  הוא לא בתחרות ולא בא להחליף

סיון גולדשטיין-הבר:  בהחלט יש בקרה על זה, על גודל הכיתות

סיון גולדשטיין-הבר:  אחת ההמלצות המרכזיות של הוועדה הבין משרדית שעשינו – לייצר סטנדרטיזציה

סיון גולדשטיין-הבר:  אנו רוצים לאמץ את מבחני משרד החינוך ואת פדגוגית משרד החינוך ולדרוש אותה גם מהאולפנים הפרטיים

סיון גולדשטיין-הבר:  שהמבחן בסופו של דבר יהיה אחד, לא משנה באיזה אופן לומדים עברית

סיון גולדשטיין-הבר:  לצד זה ברור לנו – חלילה שלא יתפרש שאני אומרת משהו שמוריד מהחשיבות המאוד גדולה בלתת מקום ולהעצים את המורות של האולפנים הממשלתיים

יוסף טייב: שאלה למשרדי הממשלה

יוסף טייב:  בני ובנות שירות זה משהו שיכול לבוא בחשבון?     

מאיר זורע: סייעות, כן

יוסף טייב: אני לא מדבר באופן קבוע

יוסף טייב:  כרגע יש לנו בעיה

יוסף טייב:  גם אם נגיע לפתרון תוך חודש ימים והלוואי, ואגב התפרצת לדלת פתוחה כי חלק מהמסקנות היו שאני רוצה לקחת חלק מהנושא ולהניע את התהליך כמה שיותר מהר אז תודה על ההצעה

יוסף טייב:  בסוף אנו צריכים להיות יצירתיים

יוסף טייב:  עולה בדעתי בני ובנות שירות, סטודנטים, כמובן שיעמדו בקריטריונים שמשרד החינוך יקבע, יכול להיות עם הכשרה מהירה מאוד כדי להוביל את התהליך

יוסף טייב:  הייתי רוצה שתיקחו את זה בחשבון – כפתרון זמני

יוסף טייב:  האופן הקבוע אמור להיות שהמורים יקבלו שכר הולם

יוסף טייב:  שמורים בישראל ירצו להיכנס- - -      

סוזי עטר: חבר הכנסת טייב, אנחנו כן מעסיקים באולפנים שלנו סטודנטים ובנות שירות אבל כלימודי עזר בלבד

סוזי עטר:  להכשיר מורה – מורה שנכנס אלינו לאולפן, לא מספיק שנדרש לתואר ראשון, תעודת הוראה, רשיון הוראה כפי שמבקש משרד החינוך; אנחנו גם מכשירים אותו בהשתלמויות פנים ארגוניות שאורכות חודשים רבים

סוזי עטר:  המטריה הזו מורכבת ללמידה

יוסף טייב: גם במחיר ש-3,000 עולים יחכו?     

סוזי עטר: אנחנו לא יכולים לשים אותם בפרונט בכיתה

אלקס ריף: שלום, אני מנכ"לית עמותת לובי המיליון

אלקס ריף:  זו שדולה חברתית שמקדמת זכויות וצרכים של ישראלים דוברי רוסית

אלקס ריף:  הדור של הילדים מבקש לשפר את מצב העלייה ושל הורינו

אלקס ריף:  אנחנו כבר מפברואר עובדים על הסיפור של העלייה הזו מכל זווית אפשרית

אלקס ריף:  אחד הדברים שקידמנו – נפגשנו עם ראש אכ"א והצפנו את הבעיה הזו

אלקס ריף:  הוא לא ידע שהדבר הזה קורה בכלל

אלקס ריף:  אמר: יש לי מורות חיילות, מלמדות עברית, עכשיו, לתת לכם עשרות

אלקס ריף:  כלומר יש עכשיו 30 לפחות חיילים משוחררים שאפשר לשאוב אותם לשירות מילואים כדי לפתור את המשבר הזה נקודתית

קריאה: פלסטר

אלקס ריף: אני נולדתי באוקראינה

אלקס ריף:  עליתי לארץ בגיל 5

אלקס ריף:  אני זוכרת א ההורים שלי מהנדסת וחשמלאי לומדים אולפן א' ואולפן ב', מסיימים ולא יודעים עברית

אלקס ריף:  טוב שכל הדיון הזה הוא על שכר אבל הבעיה באולפנים היא הרבה יותר גדולה

אלקס ריף:  75% מהעלייה הנוכחית הם אקדמאיים

אלקס ריף:  זה יותר גדול משנות ה-90'

אלקס ריף:  זו עלייה אקדמאית

אלקס ריף:  אם רק נעזור לה להיקלט במקצועות שלה תהיה כאן דחיפה במשק של מיליארדים

אלקס ריף:  השקעה כלכלית נטו, מעבר לשליחות ולחשיבות - זו מתנה

אלקס ריף:  זה כסף שנותנים לנו

אלקס ריף:  רק לקחת

אלקס ריף:  אבל מה הבעיה – חוץ מהמחסור במורים שדיברו עליהם, מעל כמעט 100 מורים, יש מחסור בכיתות

אלקס ריף:  כמעט 20 רשויות מקומיות שאין בהן כיתות

אלקס ריף:  גם אם מחר יהיו מורים מלאים יש ריב בין האוצר לרשויות המקומיות למשרדים מי צריך לתקצב עכשיו את הכיתות

אלקס ריף:  אז אין אפילו איפה ללמד

אלקס ריף:  נסגרות כיתות

אלקס ריף:  הרשויות המקומיות לוקחות כיתות לפעמים לצרכים אחרים ואין לאולפנים כיתות

אלקס ריף:       אנחנו מדברים גם על השיטות, איך לראות שהעולים שמסיימים אולפנים באמת יודעים עברית ברמה גבוהה

אלקס ריף:       והדבר האחרון, אנחנו יודעים שאולפן מלא לא מתאים לכולם

אלקס ריף:  עשינו סקר בלובי המיליון

אלקס ריף:  חבר הכנסת טייב, אשמח להציג לך את המסקנות – סקר על העולים שהגיעו עכשיו מפברואר עד אוקטובר

אלקס ריף:  כמעט 400 עולים

אלקס ריף:  אנו יודעים בדיוק איפה הבעיות

אלקס ריף:  אולפן מלא לא מתאים לכולם

אלקס ריף:  רק 27% או סיימו או התחילו אולפן מלא

אלקס ריף:  כל היתר בטווח, 23% לא לומדים כי הם רוצים ללמוד עצמאית, 30% צריכים לעבוד במשרה מלאה, אומרים: לא בטוח אסיים

אלקס ריף:  71% העידו שהם רוצים לעבוד תוך כדי האולפן כלומר אנו בתקופה אחרת, שלא בטוח שהאולפן המלא של חצי שנה מתאים לכולם

אלקס ריף:      הוועדה הזו צריכה להבין שזה נושא מורכב וגדול יותר

אלקס ריף:  לפלח אותו פר הנושאים ולהבין שצריך טיפול הוליסטי להמון סוגיות שנמצאות

סוזי עטר: אני מבקשת לענות לך

סוזי עטר:  היא העלתה נקודה חשובה וגם פה הפתרון הוא המורים, כי העולים מעדיפים יותר ויותר כיתות ערב, כיתות יותר גמישות

סוזי עטר:  איך אתה יכול להעסיק מורה ערב אם אתה נותן לו את השכר המבזה שאתה נותן לו? כאשר אתה לא מתגמל מורה על עבודת ערב, אתה לא מתגמל אותו מראש על עבודה רגילה – בטח לא על עבודת ערב - הוא לא מוכן להגיע

סוזי עטר:  אצלנו באולפן רוב העולים רוצים לימודי ערב בגלל הגמישות הזו

סוזי עטר:  אנו לא יכולים לאפשר את זה

סוזי עטר:  אין לי מי שילמד

סוזי עטר:  וגם לא בנות שירות

סוזי עטר:  גם לא סטודנטים שאני מעסיקה לא מוכנים לבוא בערב

סוזי עטר:  זה קשה מאוד

סוזי עטר:  אבל תמורת התגמול הנכון הם יגיעו

סוזי עטר:  אין לזה ביטוי בשכר שלנו

יוסף טייב: מה שיפתור גם בעיית הכיתות והמקום

סוזי עטר: בהחלט

סוזי עטר:  זה ניהול הרבה יותר טוב של מקום

יוסף טייב: חבר הכנסת יבגני סובה, בבקשה

יבגני סובה: תודה רבה, אדוני היושב-ראש

יבגני סובה:  אני מצטרף לברכות ומברך אותך על הדיון החשוב הזה

יבגני סובה:  שמעתי בקשב רב מתחילת הדיון בדרך לכנסת

יבגני סובה:  למד מהנתון שהוצג בוועדה שכמעט 30% לא נמצאים באולפנים מהעלייה, אני רוצה להסב תשומת ליבך, שכמעט 15,000 עדיין נמצאים בשלב של שינוי מעמד, והנושא הזה רק ילך ויגבר בחודשים הקרובים כשמשרדי הפנים והקליטה יסיימו את התהליך- - -     

סיון גולדשטיין-הבר: הבוקר אנחנו עם 6,927 שמחכים לשינוי מעמד

יבגני סובה: יש כאלה שצריכים להגיע

יבגני סובה:  זה מהדיון הקודם של ועדת העלייה והקליטה

סיון גולדשטיין-הבר: שעוד לא בארץ

יבגני סובה: אבל הם בעלייה למטוס

יבגני סובה:  אנחנו מדברים על סדר גודל של 15,000 איש תוך חודשיים, חודשיים וחצי מהמדינות הסמוכות בעיקר לרוסיה

יבגני סובה:  זה הנתון שהוצג בוועדת העלייה והקליטה

יבגני סובה:  שני שליש מהם מבוגרים

יבגני סובה:  אנו כנראה הולכים – המלחמה ממשיכה והאירוע הזה הולך כנראה להימשך בחודשים הקרובים

יבגני סובה:  מהנתון שאנו כן רואים, ותסכם את זה בדיון שהבעיה היא גם בשכר וגם בסד"כ

יבגני סובה:  מה קודם למה? אני מודאג מהנתון שבנוסף ל-462 מורים כרגע יש 533, מה שהוצג על ידי משרד החינוך

יבגני סובה:  זה לא פרופורציונלי לכמות העולים

יבגני סובה:  אם אנחנו לוקחים את כמות העולים של שנת 2021, זה היה סביב 22,000 והיום אנחנו מדברים על 75,000, אז בטח זה לא פרופורציונלי וכן צריך לתגבר וכן אתה צריך להוביל את המהלך הזה ולדרוש ממשרד החינוך תשובות, כי יש לו תקציב גדול

יבגני סובה:  אפשר גם להקצות משאבים בתיאום כמובן משרד האוצר

יבגני סובה:      אני כן מסכים עם הדברים שנאמרו לגבי הפילוח, היעדר הפילוח של האוכלוסייה שמגיעה בשנה האחרונה

יבגני סובה:  יש לא מעט אנשים שיכולים להשתלב כבר בחודשים הקרובים בשוק התעשייה

יבגני סובה:  אני מדבר על עבודות עם השכלה אקדמאית

יבגני סובה:  יש לא מעט אנשים שיכולים לתרום מהידע שלהם כבר אפילו עם רמת עברית לפחות ברמה של אולפן ב'

יבגני סובה:  היום אנשים באים עם אנגלית, אנשים באים גם עם יכולות למידה לפני

יבגני סובה:  זה לא כמו שאנחנו עלינו בשנות ה-90' שהכניסו אותנו למערכת בלי ששמענו שפות נוספות

יבגני סובה:  היום אדם – לא יודע עד כמה התהליך הזה קשה יותר אבל אדם נחשף להרבה דברים מעבר לשפה אז קשה לו להיכנס ולא לשמוע דבר מסביב ואחרי שלושה חודשים לצאת ולהתחיל לדבר כשפת אם

יבגני סובה:  זה לוקח לו זמן יותר

יבגני סובה:  אני מניח שאנשי המקצוע יעידו על כך יותר

יבגני סובה:  לכן אני חושב שכן צריך פה לשמוע מה התרומה של העולים החדשים בהתאם למקצוע

יבגני סובה:  אני לא שמעתי עד עכשיו את פילוח המקצועות – אולי במשרד הקליטה יש הנתונים

יבגני סובה:  אם בא אדם עם תואר שני שהוא מהנדס בניין או יודע לבנות גשרים, אפשר גם להצמיד לו מתורגמן לחברות שזקוקות לאנשים המומחים האלה

יבגני סובה:  יש לנו מחסור בכוח אדם מטורף

יבגני סובה:  יש לנו מחסור בידיים עובדות לא רק במקצועות ללא השכלה אקדמאית אלא גם בהיי טק למשל

יבגני סובה:  יש לא מעט אנשים שממשיכים לעבוד בהיי טק בלי שהם בכלל הלכו לאולפן

יבגני סובה:  היום אתה לא צריך עברית בשביל לעבוד בהיי טק אבל עדיין כדי להשתלב בחברה אתה צריך אולפן ואתה צריך לעשות את זה כבר בחודשים הראשונים

יבגני סובה:  אדם מה שלא יעשה בחצי שנה מאז העלייה, לא יעשה בשנה השנייה והשלישית

יבגני סובה:  פשוט יאבד את הקשר העדין הזה לחברה הישראלית ואחרי שנתיים, שלוש ימצא עצמו בקנדה

יבגני סובה:  לכן אני מסכים עם דברי השר לשעבר אלקין שאמר שמה שלא תעשו בחצי שנה, לא יקרה

יבגני סובה:  צריך לתת לו כלים כדי שישתלב

יבגני סובה:       בנוסף, מבחינת אולפני הערב, אני יודע שלא מעט עולים חדשים רוצים ללמוד באולפני ערב

יבגני סובה:  פה אני חולק על חבר הכנסת אלקין

יבגני סובה:  אני חושב שלא צריך ללכת לכיוון של למידה מרחוק

יבגני סובה:  כן מפגש עם המורה, עם תלמידים אחרים באולפן – זה מוסיף להווייה הישראלית ולשילוב בחברה הישראלית

יבגני סובה:  אין תחליף לזה

יבגני סובה:  בקורונה לא מעט אנשים ניסו ללמוד מרחוק

יבגני סובה:  זה לא צלח

יבגני סובה:  אני רואה הרבה אנשים שאומרים: סיימתי אולפן בקורונה אבל לא הבנתי בכלל עם מי למדתי

יבגני סובה:  צריך לתגבר את הכיתות, לתגבר את התקנים

יבגני סובה:  אדוני היושב-ראש, אולי לעשות בסגנון של קורונה כשניסו לגייס את מורי הדרך למערכת החינוך – זה גם לא צלח כי היו תנאי סף מאוד גבוהים

יבגני סובה:  אני חושב שצריכה להיות פה תוכנית חירום שאתה כיו"ר הוועדה תהיה בין אלו שיובילו את התוכנית

יבגני סובה:  תדרוש ממשרד החינוך – יש שני שרי חינוך במשרד החינוך, אחד מהם מהסיעה שלך

יבגני סובה:  תדרוש תשובות ברורות יותר, ואם צריך תביא לפה מנכ"ל משרד החינוך

יבגני סובה:  יש שישה במצטבר, במשרד החוץ

יבגני סובה:  במשרד החינוך

יבגני סובה:  מדברים על סגן שר במשרד ראש הממשלה שלקח תקציבים

יבגני סובה:  אנחנו איתך בעניין הזה

יבגני סובה:  פשוט תדרוש תשובות ממשרדי החינוך והאוצר, ואנחנו נדאג לסייע לך מבחינת התוכן אם צריך להביא פה עדויות מהשטח – נביא

יבגני סובה:  כך נוכל גם לתרום לכלכלת ישראל

יבגני סובה:  אולי נציג משרד הכלכלה יבוא לדיון הבא ויגיד מה המקצועות שחסרים בהם אנשים משכילים שכבר מחר יוכלו להשתלב גם עם אולפן מינימלי וכך נוכל לסייע

סוזי עטר: חבר הכנסת סובה, אגב, יש באולם עולה חדש רופא

סוזי עטר:  אתה מדבר על מקצועות ותודה לך על זה כי אנחנו גם עם אולפנים טרמינולוגיה ואין לנו גם שם מספיק מורים

סוזי עטר:  רופא שלא הצליח להשתלב- - -     

יבגני סובה: יש אולפנים

יבגני סובה:  יש בתי חולים שמתחזקים את האולפנים לרופאים שעוברים את המבחנים

סוזי עטר: ובכל זאת יש תור של רופאים, מורים ופסיכולוגים

סוזי עטר:  תור מוכח

יבגני סובה: חשוב מאוד

יבגני סובה:  אגב את המבחן לרופאים עושים בשפה שלהם – באנגלית, ברוסית, בספרדית

יבגני סובה:  נדמה לי גם בצרפתית

יבגני סובה:  כשמשתלבים הולכים לאולפן ששם בדיוק כמוהם, אותם מתמחים, אותם רופאים שהגיעו עם רשיון לעסוק ברפואה

יבגני סובה:  הם צריכים בכל זאת אולפן

יבגני סובה:  אם אין ניסיון ברפואה פחות מ-14 שנה הוא לא יכול להשתלב במערכת הבחירות

יבגני סובה:  הוא חייב לעבור מבחן הסמכה

יבגני סובה:  אבל אם רופא של פחות מחמש שנים ניסיון לא עובר את המבחן – צריך ללמוד את השפה

יבגני סובה:  איך יתקשר עם המטופלים?     

סוזי עטר: אגב חסר גם מורים במערכת החינוך, כך שמעתי, לפחות עשרות פעמים

סוזי עטר:  אתם לא מתארים לעצמכם כמה מורים למתמטיקה ואנגלית עלו בעלייה האחרונה ולא יכולים להשתלב במערכת החינוך כי הם בתור לאולפני מורים

יבגני סובה: 	שימו לב על אולפני ערב

יבגני סובה:  בואו נעשה אולי דיון מעקב בנושא הזה כי אני יודע שיש לא מעט אנשים שרוצים להיות בערב

יבגני סובה:  כשיש ילדים קטנים קשה ללמוד מול המחשב

לימור סון הר-מלך: בסוף השלב הראשון בתהליך הזה חייב להיות השוואת השכר

לימור סון הר-מלך:  לדעתי זה יוביל לזה שנראה בשטח הרבה דברים טובים שקורים

לימור סון הר-מלך:  זה הדבר הראשון

יוסף טייב: ננהל על זה דיון המשך על מה כדאי ואיך

יוסף טייב:  מנהלת אגף לשפה וזהות, הסוכנות היהודית

רוינה זסלבסקי: שלום לכולם

רוינה זסלבסקי:  אני רוצה להתחיל מזה שההצעה היצירתית שאני רוצה להציע לא באה לפגוע בשום פנים ואופן בנושא החשוב והמרכזי שאנו דנים בו וזה שכר המורים

רוינה זסלבסקי:  זה בושה, מביך וחייבים לטפל בזה

רוינה זסלבסקי:  כמובן אין תחליף לאולפני משרד החינוך שנותנים את המענה המערכתי והענק

רוינה זסלבסקי:  בכל זאת, כפי שציין חבר הכנסת זאב אלקין, הפתרון הזה ייקח זמן

רוינה זסלבסקי:  אני חושבת שאנו צריכים כרגע להציע פתרונות יצירתיים

רוינה זסלבסקי:  אני רוצה להציע פתרון כזה, שותפים ממשרדי העלייה והקליטה כבר שמעו עליו, ואני חושבת שיכול לעזור

רוינה זסלבסקי:      אנו באגף לשפה וזהות של הסוכנות היהודית כבר עשר שנים עוסקים בפיתוח של גישה אחרת, חדשנית להוראת עברית, שנקראת הוראה הפוכה

רוינה זסלבסקי:  אנחנו פיתחנו פלטפורמה, שהיא בעצם לרמה א' ולרמה ב' והתחלות לרמה ג' אם נצטרך בעתיד

רוינה זסלבסקי:  אנו מלמדים ככה בחלק מהכיתות שלנו בחו"ל, מדינות של ברית המועצות לשעבר

רוינה זסלבסקי:  זה גם שילוב של למידה עצמאית על בסיס הפלטפורמה שכוללת תרגילים אלקטרוניים, הסברים וסרטונים דקדוקיים ולימוד פרונטלי מקוון או לא מקוון בכיתה עם המורה, כי אנו חושבים שאין תחליף ללימודים עם המורה, אך חשבנו, שיש המון נושאים שניתן להוציא מהכיתה, ולהעביר לאחריות התלמיד כמובן בעזרת הפלטפורמה שפיתחנו

רוינה זסלבסקי:  כשהמשבר פרץ עשינו פילוט, אנחנו כרגע במהלכו, מתקציב החירום, כספי אוקראינה שנתרמו לסוכנות היהודית

רוינה זסלבסקי:  פתחנו 12 כיתות לעולים שנתקעו בהמתנה או לכאלה שהמתינו לשינוי סטטוס והם כרגע לומדים

רוינה זסלבסקי:  כיתה אחת מסיימת ונראה לגבי הסטנדרטיזציה – המבחן הוא מבחן הסיום, האם התלמידים בכל שיטה שהיא עוברים את המבחן שעדיף שיהיה כללי ומשותף לכולם ועדיף שיהיה מבחן של משרד החינוך שיקובל גם על ידי המשרד העלייה והקליטה, אחיד לכולם, ואז זו תהיה הסטנדרטיזציה וזה יהיה הרף שיש לשאוף אליו

רוינה זסלבסקי:  אם רוב התלמידים עוברים, זה כמובן הפתרון

רוינה זסלבסקי:  אני לא מציעה את זה במקום המערכים הקיימים, לא במקום האולפנים ולא במקום השוברים

רוינה זסלבסקי:  כיוון שהוצאנו החוצה המון נושאים של הוראת דקדוק ופענוח טקסט ופתרון תרגילים אלקטרוניים כלומר לימוד דקדוק אוטומטי, ומה שנשאר בכיתה זה רק טיפול במיומנויות דיבור והבנת הנשמע יחד עם  המורה - זה גם מסייע לנו להכשיר הרבה יותר מהר את המורים שהם יותר בתפקיד המנחים

רוינה זסלבסקי:  שוב, זה פתרון אד הוק כדי לצמצם את התור המטורף של ממתינים בצורה מהירה

רוינה זסלבסקי:  לא פשוט לנו, אבל אנו מוכנים לקחת על עצמנו אלף תלמידים

רוינה זסלבסקי:  זה דורש פתיחת כשישים כיתות

רוינה זסלבסקי:  כיון שזו הוראה מקוונת, וכל זה בערך פי חמישה יותר זול מעלות השובר פר תלמיד

רוינה זסלבסקי:  זה גם פי שלושה בערך זול יותר- - -     

יבגני סובה: אבל בעברית, לא בלועזית

רוינה זסלבסקי: חלק מהמונחים האלה מוכרים לציבור הרחב באנגלית

יבגני סובה: כשאני פוגש את העולים החדשים היום ושואלים אותי: איך עברת והשתלבת, אני נותן עצה אחת ללימודי השפה: קחו את הסרטים הישנים של הילדים שמדובבים

יבגני סובה:  שימו דיוידי ישן של סרט ילדים מדובב עם כתוביות

יבגני סובה:  כך עבדתי בקולנוע, שלושה-ארבעה חודשים מאז עליתי ארצה

יבגני סובה:  הייתי סדרן בקולנוע וביקשתי לשים אותי באולמות הקטנים ששם היו סרטי ילדים בדיבוב והיית רואה גם כתוביות, גם שומע את השפה

יבגני סובה:  אחרי כמה חודשים הצלחתי לקרוא את שתי הכתוביות

יבגני סובה:  זה הכי טוב

יבגני סובה:  גם מתרגל את הילד מבחינת השפה וגם ההורה – זה קשה מאוד לעולה חדש לשמוע את הדיבוב של סרטי ילדים

יבגני סובה:  זה קשה

יבגני סובה:  עזבו את העיתון

יבגני סובה:  קחו את זה, תצפו עם הילדים, ותראו איך זה משפר את ההבנה

יבגני סובה:  זו העצה האישית שלי מהניסיון האישי שלי

יוסף טייב: תודה

יוסף טייב:  מאיר, ראיתי את הרצון שלך להתפרץ

יוסף טייב:  בכל זאת התאפקת

יוסף טייב:  אני יכול להבין את הצורך שאנו רוצים להתקדם ולעשות טוב יותר, אבל אני רוצה לומר חד משמעית: זה לא בא להחליף את מורי האולפן

יוסף טייב:  הצורך שיהיו קיימים מורי אולפן – זה שזה יכול לתת מענה נקודתי ספציפי כדי לצמצם בינתיים את הפערים עד שנגיע בחודש הקרוב, אני מקווה, להסכמים מול מורי האולפן, יכול להיות שזה משהו שצריך להילקח בחשבון

יוסף טייב:  מבחינתי, זה לא בא להחליף

יוסף טייב:  נושא מורי האולפן חשוב מאוד

יוסף טייב:  הנושא של הפגישה הפרונטלית, גם אם דרך זום מול מורה שמבין ויכול לתרגל - הוא חשוב ולא בא על חשבון

רוינה זסלבסקי: גם אצלנו יש חלק פרונטלי

עמי אסף: השיטה של הלימוד באולפנים ללימוד עברית היא שיטה מובילה עולמית

עמי אסף:  במדינות העולם העתיקו את השיטה הזו

עמי אסף:  רק שלא נותנים מספיק שעות

עמי אסף:  1,600 שעות

עמי אסף:  צריך להוסיף שעות

יוסף טייב: אורית לוי, מנהלת אולפן, בבקשה

אורית לוי: שלום, אני מנהלת אולפן כלנית באשקלון, מנהלת חדשה

אורית לוי:  לפני כן הייתי מורה באולפנים שונים

אורית לוי:  יושבת לצידי עמיתתי שרה אלישע, מורה מובילה, מסורה, מקצועית ו-וותיקה באולפן שלי

אורית לוי:  תסתכלו עליה

אורית לוי:  כשמדברים על המורים – אלה המורים

אורית לוי:  אני לא ישנה בלילה

אורית לוי:  יש פה הרבה יראי שמיים שמתפללים כל יום תפילת שמונה עשרה, קיבוץ גלויות

אורית לוי:  אני שואלת, האם אתם מבינים מה אתם קוראים? האם אתם מתכוונים לזה? כי הייתי פה לפני שנה בוועדת החינוך

אורית לוי:  התשובה היא שאני ממש לא בטוחה

אורית לוי:  יש לי כמה שאלות והערות ביניים לדברים שעלו פה

אורית לוי:      ראשית, אני מדברת בשם כולם, רוצה להשמיע קולם וזעקתם של 533 מורים, אבל מעבר לזה, הנפגעים הם אותם לקוחות שלנו, 3,600 עולים שממתינים

אורית לוי:  יש פה מספר שהתפספס

אורית לוי:  יש עולים שכן לומדים, אבל לומדים רק יומיים בשבוע מתוך חמישה

אורית לוי:  יש לי כיתה כזו

אורית לוי:  אני נפגשת עם העולים, ואני מייצגת את מדינת ישראל ומתביישת להיכנס לכיתה ושיראו אותי

אורית לוי:  כי בכניסה האחרונה לכיתה שואל אותי תלמיד: מתי אנחנו נלמד חמישה ימים כמו אחינו בכיתות המקבילות? מה אפשר לענות לתלמיד כזה? תגידו לי אתם

אורית לוי:  אני אומרת לו: זה בטיפול

אורית לוי:  מה אני יכולה לומר מעבר לזה? אתם אומרים שאין מורים? יש שיטות יצירתיות ומצאתי ואני מראיינת מורים בשבתון

אורית לוי:  מורים ראויים, שמגישים לבגרות בלשון

אורית לוי:  יום חמישי האחרון, יום השפה העברית, 100 שנים למותו של אליעזר בן יהודה מחיה השפה, וזה היה התאריך של הבגרות בלשון

אורית לוי:  התפנו עכשיו המון מורים שמתמחים בלשון

אורית לוי:  הם באים אליי

אורית לוי:  מאוד אוהבים את העבודה, מתרשמים

אורית לוי:  אני אומרת: תבואו

אורית לוי:  אין טוב ממראה עיניים

אורית לוי:  שואלים אותי בטלפון מה תנאי השכר

אורית לוי:  אני לא עונה להם בתקווה שהם יבואו, יתאהבו כמוני ויישארו

אורית לוי:  בסוף הם גם מגיעים לשאלה הזו

אורית לוי:  הם בורחים לי אחד-אחד

יבגני סובה: כמה מורים יש לך באולפן? וכמה כיתות?     

אורית לוי: עשרה מורים, עשר כיתות

אורית לוי:  הפתרון מאוד פשוט – מדברים, מדברים

אורית לוי:  הכישלון הוא יתום ויש פה כישלון

אורית לוי:  יש פה מחדל של 15 שנה

אורית לוי:  צפינו את המשבר הזה, זעקנו אותו

אורית לוי:  עשינו הפגנות, יצאנו לרחובות

אורית לוי:  היינו בעיתונות

אורית לוי:  מעבר למה שעשינו איני יודעת מה אפשר לעשות

אורית לוי:  יש כיתות שלומדות רק יומיים בשבוע

אורית לוי:  המספרים הללו לא עלו פה

אורית לוי:      אפשר מייד להכניס את מורי האולפנים לאופק חדש, וזה פותר מיידית את הבעיה שיש

אורית לוי:  יש פה משבר

אורית לוי:  כל עוד לא ניכנס לאופק חדש, תמיד נישאר בנים חורגים במשרד החינוך

יוסף טייב: לא יהיה שייבשו אתכם

אורית לוי: יש בית ספר למצוינות, מחוננים

אורית לוי:  הם נכנסו השנה לאופק חדש

אורית לוי:  יש בית ספר לתלמידים מצוינים ואם הם נכנסו לאופק חדש והתאימו את אופק חדש אליהם – אפשר להתאים את אופק חדש אלינו

אורית לוי:  אתמול בלילה הייתי בכיתת ערב

אורית לוי:  יושבים שם 33 תלמידים כמו סרדינים, יושבים אחד על השני

אורית לוי:  גם אם אני עוצרת את זה ב-30, בהתחלה אמרתי עד 25, אחר כך עד 30, ואחד יושב על השני, ואני מסבירה להם ואומרת: אנחנו כיתה קטנה, אבל אנחנו כמו ארץ ישראל – קטנה ויש מקום לכולם

אורית לוי:  אם אלכס לא ייכנס עכשיו, יצטרך לחכות שנה לאולפן הבא

אורית לוי:      לא כל מי שיודע עברית יודע להנחיל את השפה כשפה זרה

אורית לוי:      לגבי ההישגים שלנו, יש מבחן חיצוני שהוא כמו מבחן בגרות

אורית לוי:  מי שכותב אותו ובודק אותו ומשגיח במבחן זה גוף חיצוני

אורית לוי:  יש מבחן גם בדיבור וגם בכתיבה

אורית לוי:  ההישגים מרשימים

אורית לוי:  לא מזמן היה סקר – וכדאי שחברי הוועדה יקראו את זה

סוזי עטר: אני רוצה להוסיף

סוזי עטר:  24,000 עולים נתנו להם שירות לעומת 10,000 פחות שנה קודמת, לפי המחקר, באותו מספר מורים

סוזי עטר:  איך עשינו את זה? עם 35 תלמידים? אגב הייתה גם למידה מרחוק בנוסף לפרונטלי

סוזי עטר:  מי עושה את זה?     

אורית לוי: ב-1

אורית לוי: 9 תהיה בעיה ממש גדולה, כי ההסכם החדש נחתם אחרי ה-1

אורית לוי: 9

אורית לוי:  המורים הצעירים שעובדים אצלנו היום מבינים שלא רק שלא היינו באופק והיה פער שכר של 33% פלוס, עתה כשהוסיפו מינימום אלף שקלים לכל מורה בחינוך הפורמלי ויש להם אחריות לפרנס את הילדים, את הבתים שלהם, יש משכנתא, יוקר המחיה, אינפלציה – הם צריכים לחם לפני הכול

אורית לוי:  הם יעזבו אותנו

יוסף טייב: הרעיון ברור

יוסף טייב:  בבקשה

שרה אלישע: אני באולפנים 31 שנים, בעלת תואר ראשון

שרה אלישע:  עבדתי עם אתיופים, עם אנשי הייטק, עם עולי אוקראינה, רוסיה, בעלייה של ארגנטינה בזמנה

שרה אלישע:  האולפן הוא כמו בית חם לעולים החדשים מעבר לשפה

שרה אלישע:  המורה בשבילם היא עובדת סוציאלית, היא אחות, היא מכוונת

שרה אלישע:  אני במקצועי גם מנחת הורים

שרה אלישע:  הם באים אליי עם הבעיות שלהם

שרה אלישע:  החינוך באוקראינה הוא לא כמו החינוך בישראל, והילד לא רוצה ללכת לבית הספר והם עם הנוקשות שלהם ואני מסבירה להם שזה לא הולך כך

שרה אלישע:  זה לא מחליף את זה, לא הלימוד בזום ולא הלמידה מרחוק

שרה אלישע:  עד היום יש לי קשר עם הורים ותלמידים שבאים ובקשר איתי ובאים לאבי שיחיה ואומרים לו: מה שלום המורה שרה? מתקשרים אליי

שרה אלישע:  זה קשר שלא נמחק

שרה אלישע:       חשיבות האולפנים מאוד גבוהה

שרה אלישע:  אנו מגיעים איתם להישגים מאוד-מאוד גבוהים

שרה אלישע:  הם מגיעים לכיתה, אם זה יוצאי אתיופיה או פנסיונרים ששום דבר, ואנו מתחילים מאני ומגיעים להישגים של חיבורים ברמה גבוהה – מה דעתך, על כל דבר, ברמה מאוד-מאוד גבוהה, בכתיבה ודיבור, שלא מביישת מבחן בגרות

שרה אלישע:  בעיניי זה תפקיד מאוד חשוב

שרה אלישע:  ציונות לשמה

שרה אלישע:  זה הראי שלנו

שרה אלישע:  אני רואה לפעמים נערים שיורדים לפשע

שרה אלישע:  אני אומרת: הקליטה פה לא הייתה טובה

שרה אלישע:  אם לא התקבלו לאולפנים או לא למדו כפי שצריך

שרה אלישע:  לא יודעת

שרה אלישע:  יש לשים דגש על האולפנים ולתת מענה

שרה אלישע:  לא ייתכן שאני 30 שנות ותק עם תואר ראשון אקבל משכורת של 7,000 שקלים

שרה אלישע:  אני מתביישת בזה

שרה אלישע:  לא יכולה לגמור את החודש

שרה אלישע:  ראיתי 7,000 שקלים – לא יכולה

יוסף טייב: אני מקווה שהגורמים הרלוונטיים מבינים שיושבת פה מורה שהיא נמצאת שם ודאי לא בשביל הכסף עם אידיאולוגיה וציונות גבוהה מאוד

יוסף טייב:  אנחנו מעריכים את זה מאוד

שרה אלישע: בערב כולי עם התלמידים, אם זה שהם שולחים לי הקלטות של דיבורים של מצבים ואני שולחת להם, מבחנים שאני בודקת, חיבור שאני בודקת ומתקנת

שרה אלישע:  ושוב, זה לא נגמר באולפן

שרה אלישע:  הרבה מהשעות שלי הפרטיות

יוסף טייב: אין ספק

יוסף טייב:  תודה רבה על העשייה שלך ונהיה פה בשביל להוביל את המאבק הזה עד פתרונו

יוסף טייב:  חברת הכנסת שרון ניר, בבקשה

שרון ניר: אדוני היושב-ראש, קודם כל ברכות לך על התפקיד

שרון ניר:  גם אני לא חלק מהוועדה אבל הנושא הזה מאוד קרוב לליבי ואני שמחה שאני מדברת אחרי שרה המורה כי אני חושבת שקודם כל יש להבין שלא מדובר פה בדיון בשכר של מורים

שרון ניר:  מדובר פה על חינוך וקליטה מיטבית של עולים חדשים

שרון ניר:  מה לא ברור פה? זה הדבר הכי משמעותי שיכול להיות

שרון ניר:  אנחנו מדינה של עולים

שרון ניר:  מה שכחנו? איפה אנחנו מתבלבלים? שנות ה-50' זה אבא שלי שעלה ממרוקו, שנות ה-70' היו עולים חדשים, שנות ה-90' עולים חדשים, ועכשיו הייתה עלייה מסיבית

שרון ניר:  כך יש להתייחס לדברים

שרון ניר:  אחת שיש עלייה מסיבית ובכלל, כולנו צריכים לשים בקדמת הבמה את המפעל הזה שהוא מפעל ציונות במלוא מובן המלילה

שרון ניר:  זה אולי מפעל הציונות הגדול ביותר שהיה בהיסטוריה, מפעל העלייה והקליטה

שרון ניר:  מכאן צריך לגזור

שרון ניר:      נכון שמשרד החינוך יוביל הסתכלות בראייה רחבה על חינוך עולים חדשים

שרון ניר:  לא רק שפה כי ברור שזה לא רק שפה

שרון ניר:  אולפן זה שפה, תרבות, קליטה ואופציות לקליטה והשתלבות אחרי זה התעסוקה בחברה הישראלית

שרון ניר:  זה צריך להיות המשמעות של אולפן, ואני כל כך שמחה שהסברת את זה

שרון ניר:  זה בית

שרון ניר:  לכן מי שיושבת פה לצידי וכל החברות שלה וגם העולים החדשים שממתינים 3,000, 4,000 עולים בפתח ולא מקבלים את הלימודים האלה – זה פשוט לקחת ולהגיד: אנחנו עושים פאוזה לתהליך שמתקדם וזורם מאליו

שרון ניר:  במקום לזרום בנתיב הקריטי הוא סוטה הצידה ומוביל אותנו למקומות לא נכונים

שרון ניר:  אנחנו צריכים לשים על ראש שמחתנו את באי ביתנו, אלה שהולכים להיות חלק מהחברה הישראלית

שרון ניר:  כך יש להסתכל על הדברים

שרון ניר:  לכן אדוני אתה צריך לקחת את זה לכיוון כפי שהצהרת של מהלך חירום שיוביל אותו משרד החינוך כי זה באמת חינוך וכמובן כל השותפים

שרון ניר:  גם משרד האוצר

שרון ניר:  צריך חד משמעית להעלות את השכר למורים מהאולפנים, לייצב אותם

שרון ניר:  לא צריך לחזר בפתח

שרון ניר:  עשרות שנים יש לנו מורים באולפנים השארנו אותם מאחור

שרון ניר:  זה נראה לי דבר לא תקין בעליל

שרון ניר:  לא הוגן ובטח לא מביא לידי ביטוי קליטת עלייה מיטבית

שרון ניר:  תודה

יוסף טייב: תודה

יוסף טייב:  עמותת הילה, יד לעולים, בבקשה

אלטשול: תודה, אדוני היושב-ראש

אלטשול:  ארגון יד לעולים מנסה לדאוג לעולים

אלטשול:  אחד מהדברים שנודע לנו עכשיו, שהמדינה רוצה להשקיע מיליוני שקלים בעידוד עלייה

אלטשול:  כשפנו אלינו, אמרנו: עזבו עידוד עלייה כרגע

אלטשול:  בואו נעזור לעולים שנמצאים כאן בארץ, כי אחד הדברים שאפשר לעודד עלייה זה שדואגים לקליטה מוצלחת, ואחד הכלים לקליטה מוצלחת זה כמובן אולפן ורכישת שפה

אלטשול:  הרבה מהמספרים מהממ"מ לא מגיעים אפילו להירשם כי שומעים שיש תור אז בכלל לא מגיעים

אלטשול:       הפתרון יחסית פשוט, וזה לא הוצג – זה לא להשוות את השכר של מורי אולפן אלא לגרום להטבות שכר

אלטשול:  ברגע שזה מקצוע מועדף, יעמדו בתור כדי להיות מורים באולפן, ותוך שבועות ספורים ימלאו את שורות המורים מכל מיני מקומות בחברה

אלטשול:  שאנשים דוברי עברית יעברו הכשרה, אפשר לעשות הכשרה מהירה למורי אולפן ותוך כמה חודשים הדבר פתור

אלטשול:  מי שרוכש שפה בתקופה הראשונה של העלייה שלו תהיה לו עלייה מוצלחת

אלטשול:  מי שלא רוכש שפה, אנו מכירים עולים שגוררים בעיות שפה שנים רבות עד יומם האחרון

אלטשול:  ניתן לפתור את הבעיה

אלטשול:  לכן אני מבין את מה שמדובר פה, בעיות בירוקרטיות

אלטשול:  זה לא יבוא מהסתדרות המורים כי הם חייבים להשוות את השכר וחלילה שהשכר של אולפנים יעלה על שכר מורים בתיכון אבל לאור הנאמר פה, השלב הבא הוא לא שהאולפנים יהיו בדיוק כפי שהם עכשיו אלא שהמורות המצוינות האלה יעבירו בשעות לא רגילות, באזורים שאי אפשר למלא כיתה

אלטשול:  לכן דורש תוספת תקציבית ותוספת הטבות למורים כדי שזה יצליח

אלטשול:  אם זה יצליח זה לא רק הצלחת המורים ושיהיה להם כסף אלא גם יגרום לכך שכל מערך הקליטה כפי שאמר חבר הכנסת אלקין – כל מערכת הקליטה בנויה על כך שיש אולפן בחצי השנה הראשונה, ומעבר לזה, אם אנו בונים מערך של אולפן לקראת דור העתיד, התוספת שהאוצר תצטרך להקצות לזה יחזור לאוצר בכפל כפליים

אלטשול:  תודה

יוסף טייב: בבקשה

סוזי עטר: אשר, מורי אופק חדש אחרי 36 שנות ותק, זה דומה קצת לשרה - יודע כמה אמור לקבל לפי ההסכם החדש? 16,600 לא כולל כל החינוך וכל התוספות

סוזי עטר:  כמה שרה מקבלת? והיא אותו דבר

אלטשול: לפחות את זה

אלטשול:  אנחנו לא נגד

סוזי עטר: זה בדיוק מה שאני אומרת

סוזי עטר:  יש לי פה תלוש

סוזי עטר:  5,000 שקל, מורה חדש, שנה ראשונה

סוזי עטר:  מי שרוצה - אעביר

סוזי עטר:  שנה ראשונה, מורה חדשה, אופק חדש, בטבלאות - 9,000

סוזי עטר:  יש דרמטי מזה? לא יודעת

יוסף טייב: תודה רבה

יוסף טייב:  הדברים ברורים ונאמרו

יוסף טייב:  בבקשה

ניקולאי ארחירייב: שלום רב

ניקולאי ארחירייב:  שמי ניקולאי ארחירייב

ניקולאי ארחירייב:  אני עולה חדש מרוסיה

ניקולאי ארחירייב:  עליתי ארצה לפני שנה וארבעה חודשים

ניקולאי ארחירייב:  אני רופא, דוקטור

ניקולאי ארחירייב:  אתחיל את הסטאז' שלי בבית חולים תל השומר בחודש מרס

ניקולאי ארחירייב:      לפני שעליתי לא ידעתי עברית בכלל

ניקולאי ארחירייב:  לא ידעתי אותיות, לא ידעתי אף מילה

ניקולאי ארחירייב:  אנשים דיברו אליי ברחוב – לא הבנתי

ניקולאי ארחירייב:  המשפט האהוב עליי היה: אני לא מדבר עברית

ניקולאי ארחירייב:  סליחה

ניקולאי ארחירייב:  כפי שאתם רואים כעת, אני מדבר עברית בצורה כמעט שוטפת בפניכם

ניקולאי ארחירייב:  השגתי את התוצאות האלה 100% הודות ובזכות אולפן העברית

ניקולאי ארחירייב:  מחווייתי, המורים שלנו לימדו אותי בתשוקה והשקיעו בנו ככל הניתן

ניקולאי ארחירייב:  אני לא יכול אפילו לדמיין כמה קשה ללמד את האנשים המבוגרים, כי המוח שלהם הרבה פחות גמיש והרבה פחות מסוגל לקלוט את המידע בהשוואה לילדים ולבני נוער

ניקולאי ארחירייב:  מלבד זאת מדינתנו, כי כמובן זו מדינת העולים

ניקולאי ארחירייב:  בתקופה האחרונה עולים לארץ יותר ויותר אנשים מרוסיה ואוקראינה, והמורים לעברית פחות ופחות מעוניינים לעבוד באולפנים

ניקולאי ארחירייב:  לימודי העברית עזרו לי להיקלט ועכשיו ארגיש בארץ ישראל כמו בבית

ניקולאי ארחירייב:       אני רוצה לבנות את הקריירה שלי כאן בלי שום ספק

ניקולאי ארחירייב:  אני סבור שאם תעזרו למורים של אולפנים, תשקיעו בעתיד המדינה

ניקולאי ארחירייב:      (מחיאות כפיים)     

יבגני סובה: רופא למה?     

ניקולאי ארחירייב: בינתיים רופא כללי

ניקולאי ארחירייב:  רוצה להתמחות בכירורגיית ילדים

יבגני סובה: בהצלחה

יבגני סובה:  הרשמת אותנו עם השפה

יבגני סובה:  שיבא זה אחד מבתי החולים הטובים בעולם

יבגני סובה:  בהצלחה ומאחלים שתיקלט שם

יבגני סובה:  אנו שמחים שבאים למדינת ישראל רופאים

יבגני סובה:  אני רוצה להזכיר לאדוני היושב-ראש נתון שמאז 1990 עלו לישראל 44,000 רופאים

יבגני סובה:  זה גרם גם שמדינת ישראל לא השקיעה כמעט בלימודי הרפואה ולקחו רופאים מוכנים אבל גם בשנים האחרונות מגיעים רופאים

יבגני סובה:  אנו שמחים ומאחל לך שתשלב במערכת הבריאות הישראלית

יוסף טייב: בהחלט יש לעשות שינוי דיסקט, בסוף זו השקעה לטווח ארוך

יוסף טייב:  אנחנו מקבלים כוח אדם מוכן

יוסף טייב:  מדינות העולם כבר השקיעו בהם, נכנסו לאוניברסיטה, באפס השקעה

יוסף טייב:  מקבלים מוצר מוגמר

יוסף טייב:  בוא רק ניתן לו את הדחיפה, נכניס אותו לחברה הישראלית, ניתן לו את השפה העברית, ניתן לו את הפלטפורמה המתאימה ונכניס אותם בחינוך, בתעסוקה

יוסף טייב:  זה להיות חכמי חלם לא להשקיע בזה

יוסף טייב:  צר לי שהגענו לזה

יוסף טייב:      לובי המיליון, בבקשה

יאיר סמוליאנוב: אלקס דיברה קודם כל, אבל יש שתי נקודות בקצרה שחשוב לי לומר

יאיר סמוליאנוב:  אחת, אנו צריכים להפסיק לחזור על המספר של 3,600 ממתינים כי הרבה אנשים מבינים שיש המתנה באולפנים ואומרים: אני מבין שצריך לחכות חודשיים, שלושה ארבעה באולפן – פשוט לא נרשם לאולפן

יאיר סמוליאנוב:  אנשים מבינים שאין היום אולפני ערב, אולפני בוקר אני לא יכול כי צריך לעבוד, אני לא נרשם לאולפן

יאיר סמוליאנוב:  אם נצא מהוועדה הזאת ונגיד: יש 3,600 ממתינים – צריך לסגור את הפער הזה – זה לא יעזור גם כי יש המון אנשים שלא נרשמים בכלל להמתנה, וגם כי פעם אחרונה שבדקתי כל חודש ממשיכים להגיע – כשאני פתחתי הבוקר גוגל, כתבתי: האם עדיין יש מלחמה באוקראינה? התשובה היא שכן

יאיר סמוליאנוב:  לכן כמות העולים תמשיך להגיע, ולכן הפער הזה רק יגדל

יאיר סמוליאנוב:      נקודה שנייה, אולפנים, אגף לחינוך מבוגרים, מעל גיל 18, רוב השיח שאנו מדברים פה – בגדול, אנו מדברים על אנשים בגילאי העבודה

יאיר סמוליאנוב:  לאנשים קשישים מעל 60 עד 65 המצב הרבה יותר מורכב

יאיר סמוליאנוב:  משיחות שלי בין היתר עם משרד החינוך, רשימות ההמתנה לא מכניסות לקטגוריה בכלל את הקשישים ואת אנשי גיל הזהב כי הם במצב אחר

יאיר סמוליאנוב:  בסוף אנשים שלומדים באולפן חמישה ימים בשבוע והולכים ללמוד שפה זה משהו אחד

יאיר סמוליאנוב:  אנשים בגילאי 65, 70 שיש להם בעזרת השם עד 120, עוד 10, 20, 30 שנה לחיות פה לא יכולים ללמוד באותה מתכונת

יאיר סמוליאנוב:  כיום ככל הידוע לי רוב הקשישים כשמגיעים לרשויות המקומיות, והם פונים לרשות לקליטת עלייה ברשות המקומית עצמה, אומרים להם: האנשים בגיל העבודה נמצאים בתעדוף גבוה יותר, ולכן תיכנסו לרשימת המתנה נמוכה יותר או לא תלמדו בכלל באולפן

יאיר סמוליאנוב:  אין מורים לדבר הזה

יאיר סמוליאנוב:  יש מחסור במורים שמתעסקים באולפנים הרגילים, חמישה ימים בשבוע, האולפנים המלאים

יאיר סמוליאנוב:  בכל הקשור לאולפנים למבוגרים הפער הרבה יותר גדול ואנו לא מגיעים אליו בכלל

יוסף טייב: תודה רבה

יוסף טייב:  בבקשה

מאיר זורע: תודה

מאיר זורע:  מאיר זרעיה, יושב-ראש אולפני קיבוץ

מאיר זורע:  הדיון הזה מאוד חשוב ואני רואה אותו בראייה רחבה

מאיר זורע:  מדינת ישראל משקיעה בהבאת עולים הרבה כסף ומשאבים

מאיר זורע:  כשהם בארץ, את החוליה הכי חשובה, שזה לימוד השפה, אנו לא נותנים את תשומת הלב הראויה

מאיר זורע:      שמעתי את דבריך בפתיחה, ואני שמח על הקו הזה אבל אסור שבסיום הדיון הזה נהיה נחמדים כי אם שנה אחרי דיון קודם לא קרה דבר, סימן שכל אחד מתעסק בעניין שלו

מאיר זורע:  הלחצים הפוליטיים גורמים שזה נדחק

מאיר זורע:  יש להודות – מורי האולפן אין להם קבוצת לחץ משמעותית כמו קבוצות אחרות

מאיר זורע:  האשמה גם על הארגון

מאיר זורע:  הארגון ידע לשים את זה כשביתה כוללת

מאיר זורע:  יכלו לומר: אנו משביתים את האולפן

מאיר זורע:  לא שאני בעד זה אבל אנו יודעים איך הדברים הולכים

יוסף טייב: אם איני טועה, מורי אולפן לקחו חלק בשביתה

מאיר זורע: אבל יפה בן דוד הייתה יכולה לומר לאוצר: לא – עד שהנושא לא נסגר

מאיר זורע:  היא לא אמרה את זה

עדנה דוד: לא הסכימה כדי- - -     

סוזי עטר: יש גרירת רגליים עכשיו

עדנה דוד: לא היו יכולים לפתוח את שנת הלימודים ללא מורים בכלל

עדנה דוד:  מה שהיה במערכת החינוך ונפסק תודות להסכם זה הדימום של מורים מכלל מערכת החינוך לכל תלמידי מדינת ישראל

עדנה דוד:  אף אחד לא אמר שלא יהיה סכסוך עבודה

עדנה דוד:  כרגע היו מספר פגישות בין האוצר לחינוך שלא יצא מהם כלום

מאיר זורע: אני רוצה להתחבר להצעה האופרטיבית של חבר הכנסת אלקין שאתה כיושב-ראש, תיקח פיקוד עם לוח זמנים - חודש, חודש וחצי, חודשיים, כי ועדת קליטת עסוקה באלף דברים, חינוך – עסוקה

מאיר זורע:  אם אין מישהו שהוא על זה חזק עם לוח זמנים ומחייב את האנשים לתת דין וחשבון אליך - לא יקרה

מאיר זורע:  נשב פה עוד שנה או שנתיים – לא יקרה דבר

מאיר זורע:       על ניצול משאבים, אני יכול להעיד על הדברים שאני אחראי עליהם, אני אחראי על 6 אולפני קיבוץ בארץ, אולפן דתי, אקדמי ועוד 4 בצפון – אין ניצול של המשאבים

מאיר זורע:  אני יכול בתוכניות שלי לקלוט 500 עולים, ואני קולט רק 200

מאיר זורע:  למה? בעיות תקציב

מאיר זורע:  אומרים לי: יותר זול לשים אותם במקום אחר ולא בקיבוץ

מאיר זורע:  אנו יודעים שבקיבוץ זה הקליטה המיטבית לעולה הצעיר

מאיר זורע:  תודה

יוסף טייב: תודה

יוסף טייב:  אלי נכט, סגן ראש עיריית אשדוד, בבקשה

אלי נכט: נאמר רבות על הנושא של עלייה והקליטה

אלי נכט:  לא אחזור על הדברים

אלי נכט:  קודם כל, אין לנו בעיה במדינת ישראל בנושא של עלייה

אלי נכט:  יש לנו בעיה בנושא של קליטה

אלי נכט:  כולם רוצים לעלות, יש מספיק אנשים שמגיעים

אלי נכט:  אנחנו לא יודעים לקלוט אותם, ואחרי זה באים בטענות לאותם אלה שעוזבים את הארץ ומספרים לאותם אנשים שהנה הם מנצלים את המדינה ועוזבים

אלי נכט:  אדם לא יכול להישאר בארץ בלי פרנסה

אלי נכט:  אחד הדברים שקשורים לפרנסה שלו זה כמובן השפה

אלי נכט:  אני כמי שעוסק גם בתחום התעסוקה, גם בתחום הקליטה אצלי בעיר, אנשים שאני רוצה לתת להם עבודה, מספר העבודות שאני יכול להביא להם נורא מוגבל ומצומצם בגלל קשיי השפה

אלי נכט:  התור לאולפן מאוד ארוך

אלי נכט:  היום פתחנו אולפן – לקחתי כסף ממקום אחר

אלי נכט:  אתמול בערב באה אליי שכנה מהדו משפחתי שלי שתפסה אותי בכניסה לבית ואמרה: פרשתי לפנסיה

אלי נכט:  יש לי כמה שעות טובות שאני יכולה להקדיש ורוצה לתרום

אלי נכט:  האם אני יכולה להיכנס? כלומר יש המון עובדים, אנשים שנמצאים בגיל הפרישה, שיש להם כל היכולות וכל הזמן

אלי נכט:  חלקם אף ברמת התנדבות או בשכר יחסית מצומצם

אלי נכט:  איני רוצה לפגוע בכל אלה – מורים שרוצים לקבל שכר הוגן וראוי - זה דבר מכובד ביותר אבל ההרגשה שלי מניסיון של 32 שנה בארץ שזה לא יקרה מחר, ואנחנו צריכים פתרון למחר, אז הפתרון למחר – אפשר להשתמש באנשים עם המון ניסיון ויכולות שכרגע נמצאים בגיל הפנסיה או לקראתו, ולשלב אותם באולפנים הקיימים כמעט בעלות מזערית שהם גם מרגישים שהם תורמים לחברה

אלי נכט:  הם מרגישים שיש להם מה לעשות ביום-יום, וכך לטפל בעולים

אלי נכט:  זה אחת מההצעות האופרטיביות של מה ניתן לעשות כדי לתת מענה

אלי נכט:  היום פתחתי אולפן חדש עם אותה אישה

אלי נכט:  אני מציע, כשיש התוכנית לטווח ארוך, ודיברו פה על ההצעה של זאב לגבי חודש וחצי, חודשיים, אבל כבר מחר ניתן לפתוח עוד 5, 6 אולפנים

אלי נכט:  יש המקום הפיזי לזה

אלי נכט:  מה שחסר לזה – טיפה יוזמה וממש מעט כסף

אלי נכט:  תודה רבה

יוסף טייב: תודה רבה

יוסף טייב:  ברשותכם, מדינת ישראל היא כאמור מדינה שקולטת עלייה

יוסף טייב:  בשנה האחרונה 22', מעל 74,000 עולים בעיקר מרוסיה ואוקראינה

יוסף טייב:  אני מקווה ש-2023 תביא עולים לפחות באותה כמות, מכלל מדינות העולם

יוסף טייב:  צרפת ביניהם – ניגוד אינטרסים מובהק

יוסף טייב:      שמענו את הכאב גם של המורים, גם של המנהלים

יוסף טייב:  אני מקבל ללשכתי מאות פניות של אנשים גם בהמתנה, אנשים שלא מצליחים להיכנס לתהליך, אנשים ששואלים עצמם: האם עשיתי נכון להגיע בפרק זמן כזה לישראל? שאלות לגיטימיות מצד אחד, אני חושב, וכואבות מצד שני

יוסף טייב:  אני מצפה מכלל הגורמים סביב השולחן - לא עשיתי את הדיון הזה כדי לעשות וי ולהיפגש עוד שנה

יוסף טייב:  אמרתי זאת בתחילת דבריי

יוסף טייב:  גם איני חושב, למרות שייתכן שזה חלק מהסיבה, אבל לא חושב שזו הסיבה שיש כזו כמות של עולים שעוזבים

יוסף טייב:  יכול להיות שחלק מהסיבה

יוסף טייב:  מסכים בהחלט

יוסף טייב:      משרד העלייה והקליטה שמשתתף בתקציב האולפנים בכ-20 מיליון שקל כפי שנאמר, טיולים, לימודי מורשת וכו', המשרד עובד על לימוד עברית מרחוק, קמפוס בלמידה מרחוק

יוסף טייב:  זה דבר חשוב אבל לא צריך לבוא בשום אופן על חשבון הלימודים הקיימים

יוסף טייב:  כל פתרון שיימצא לטווח הקצר לא בא על חשבון המורים

יוסף טייב:  לא נרדים על ידי כך את הפרשייה

יוסף טייב:  היא פרשייה כואבת

יוסף טייב:      אני רוצה להגיע למסקנות

יוסף טייב:  קודם כל, תודה לכל המשתתפים

יוסף טייב:  אנו שמחים שמדינת ישראל ממשיכה להיות מדינה קולטת עלייה למרות תקופת הקורונה ולמרות כל מה שקורה בעולם ולמרות הקושי באולפנים והקושי בהכרת התארים

יוסף טייב:  ממה שנאמר פה בוועדה, אין למדינת ישראל קיום בלי קליטת עולים

יוסף טייב:  זה בר ברור וחד

יוסף טייב:  כלל משרדי הממשלה מסכימים עם זה

יוסף טייב:       הוועדה קובעת שהעולים החדשים ראויים וזכאים ללימוד עברית עם הגעתם ארצה

יוסף טייב:  אין סיבה שעולה יחכה חצי שנה

יוסף טייב:  חבר הכנסת אלקין הבהיר זאת בצורה ברורה ביותר

יוסף טייב:  סל הקליטה נועד כדי שיוכלו להיכנס ולהיקלט בחברה הישראלית

יוסף טייב:  אין סיבה שעולה יחכה חצי שנה במקרה הטוב

יוסף טייב:      אני מכיר עולים שבגלל היעדר שפה החליטו לעבוד בטלמרקטינג בשפה שבה הם באים

יוסף טייב:  אנו מדברים על עולים עם רקע אקדמאי ועם הכשרה ברורה, רופאים, עורכי דין, אחיות

יוסף טייב:  זה דבר הזוי ולא מתקבל על הדעת

יוסף טייב:      הוועדה קובעת שמורים באולפן זכאים לשכר ראוי כיתר המורים בישראל לפחות

יוסף טייב:  הוועדה לא מובכנה לקבל את הודעת שר החינוך כי עתה נכנס לתפקידו והוא לומד את הנושא

יוסף טייב:  הבעיה הייתה לצערי כבר בעבר

יוסף טייב:  הפתרון היה צריך להימצא לפני שנה

יוסף טייב:  זלזול גמור בוועדה, בעבודתנו הפרלמנטרית, בוועדה כמפקחת על עבודת המשרדים

יוסף טייב:  הוועדה לא מוכנה לחכות, חד משמעית אני אומר את זה

יוסף טייב:  מדובר בסך הכול בכ-500 מורים

יוסף טייב:  יש לזה השלכות רוחב מיידיות, גם על עידוד עלייה לישראל, גם על קליטת עולים לישראל ואיני יכול לתת לזה יד

יוסף טייב:  לכן אני קובע שתוך חודש ימים הוועדה דורשת ממשרד החינוך, משרד העלייה והקליטה, ממשרד האוצר, נציגות המורים למצוא פתרון מיידי

יוסף טייב:  תוספת השכר שתיקבע יש לתת אותה למורים רטרואקטיבית

יוסף טייב:  אני מזמין אתכם כבר השבוע בלשכתי כלל הגורמים כדי להתחיל את המשא ומתן

יוסף טייב:  לא אומר שזה יהיה ברגע אחד אבל אנחנו חייבים להתחיל

יוסף טייב:  אני רוצה ודורש שנגיע למסקנות ולתשובות ברורות תוך חודש ימים

יוסף טייב:      מעבר לכך הוועדה קוראת למצוא פתרונות נוספים להגדלת מספר המורים באולפנים

יוסף טייב:  אנו מציעים להשתמש בסטודנטים, בבנות שירות, בפנסיונרים כסיוע נוסף למורי אולפנים לפחות לטווח מיידי

יוסף טייב:  מציעים גם לקדם ולקבל תוכנית למידה מרחוק בהתייעצות עם כלל הגורמים כדי לראות איך אנו מובילים את הנושאשל למידת השפה העברית

יוסף טייב:  בסוף אנו בשנת 2023 וצריכים להביא את הדבר קדימה

יוסף טייב:  יכול להיות שהדבר יתרום בעתיד ללמידת השפה העברית טרום עלייה לישראל כדי שאחר כך יוכלו להעלות את הרמה, אולי שיגיעו לפה ברמה א' ולהתחיל בשלב ב' ולתת להם מייד אחרי חצי שנה להיכנס לעולם העבודה ולעבוד במקצועות שעבדו בעבר

יוסף טייב:      תודה רבה, הישיבה נעולה